#2035: Sumbangan Untuk Membeli Hadiah Cabutan Bertuah

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t Dato’ Seri. Mohon pencerehan, jika penganjur sesuatu majlis memohon sumbangan dari peserta sebanyak RM10 atau lebih, bertujuan membeli hadiah bagi acara cabutan bertuah. Dimaklumkan bahawa kesemua yang memberi sumbangan akan dapat satu hadiah dari cabutan bertuah itu, tetapi nilai harga hadiah tersebut berbeza-beza. Adakah ianya termasuk dalam memperjudikan nasib atau ianya dibenarkan dalam Islam?

Jawapan:
Waalaikumussalam w.b.t
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, ahli keluarga Baginda SAW, sahabat Baginda SAW serta orang-orang yang mengikuti jejak langkah Baginda SAW.
Pertamanya, kita lihat terlebih dahulu apakah yang dimaksudkan dengan sumbangan. Di dalam
Kamus Dewan Bahasa dan Pustaka Edisi Keempat
, sumbangan didefinisikan sebagai sesuatu yang diberikan sebagai bantuan kepada keramaian dan lain-lain.
Sinonim  bagi ‘sumbangan’ adalah ‘sedekah’. Para fuqaha’ mentakrifkan sedekah sebagai pemberian semata-mata untuk mendekatkan kepada Allah SWT dan mencari keredhaan-Nya. Hal ini selaras dengan firman Allah SWT:
إِن تُبْدُوا الصَّدَقَاتِ فَنِعِمَّا هِيَ ۖ وَإِن تُخْفُوهَا وَتُؤْتُوهَا الْفُقَرَاءَ فَهُوَ خَيْرٌ لَّكُمْ ۚ وَيُكَفِّرُ عَنكُم مِّن سَيِّئَاتِكُمْ ۗ وَاللَّـهُ بِمَا تَعْمَلُونَ خَبِيرٌ
Maksudnya:
“Kalau kamu zahirkan sedekah-sedekah itu (secara terang), maka yang demikian adalah baik (kerana menjadi contoh yang baik). Dan kalau pula kamu sembunyikan sedekah-sedekah itu serta kamu berikan kepada orang-orang fakir miskin, maka itu adalah baik bagi kamu dan Allah akan menghapuskan dari kamu sebahagian dari kesalahan-kesalahan kamu. Dan (ingatlah), Allah Maha mengetahui secara mendalam akan apa yang kamu lakukan.”
(Surah al-Baqarah: 271)
Manakala judi pula disebut sebagai setiap permainan yang mengandungi pertaruhan dari kedua belah pihak. (Lihat
al-Mu’jam al-Wasith
, hlm. 7589)
Syeikh Jalaluddin al-Mahalli berkata bahawa judi itu merupakan sebuah bentuk pertaruhan yang diharamkan, yang terdedah untuk menang atau kalah. (Lihat
Syarh al-Minhaj
, 4/226)
Perjudian itu sendiri boleh memberikan kesan yang negatif dalam pergaulan antara manusia. Hal ini kerana ia menyebabkan pihak-pihak tertentu menghadapi kerugian, manakala pihak lainnya memperoleh keuntungan. Allah SWT telah memberikan kepada kita peringatakn bahawa judi ini tidak lain hanyalah tipu daya syaitan untuk menimbulkan persengketaan, sebagaimana dalam firman-Nya:
إِنَّمَا يُرِيدُ الشَّيْطَانُ أَنْ يُوقِعَ بَيْنَكُمُ الْعَدَاوَةَ وَالْبَغْضَاءَ فِي الْخَمْرِ وَالْمَيْسِرِ وَيَصُدَّكُمْ عَنْ ذِكْرِ اللَّهِ وَعَنِ الصَّلَاةِ ۖ فَهَلْ أَنْتُمْ مُنْتَهُونَ
Maksudnya:
“Sesungguhnya syaitan itu bermaksud hendak menimbulkan permusuhan dan kebencian di antara kamu lantaran (meminum) khamar dan berjudi itu, dan menghalangi kamu dari mengingat Allah dan sembahyang; maka berhentilah kamu (dari mengerjakan pekerjaan itu).”
(Surah al-Maidah: 91)
Melihat kepada persoalan di atas, jelas bahawa ia tidaklah termasuk dalam mana-mana bentuk perjudian. Ini kerana jumlah RM10 atau lebih yang diberikan itu adalah wang yang diberikan secara sukarela tanpa mengandungi apa-apa unsur pertaruhan. Bahkan jika para peserta memilih untuk tidak memberikan apa-apa sumbangan juga tidak menjadi apa-apa masalah.
Dalam mengklasifikasikan sesuatu permainan sebagai judi pula, para ulama’ telah mensyaratkan ciri-ciri berikut:
Ia disertai oleh dua orang atau lebih, atau dua kumpulan manusia atau lebih.
Setiap pihak mempertaruhkan sesuatu harta atau manfaat.
Mana-mana pihak yang menang akan memperolehi harta atau manfaat dari pihak yang kalah, di samping menyimpan harta dan mafaat yang ia pertaruhkan.
Manakala, situasi yang diceritakan dalam soalan tidak mempunyai kesemua ciri-ciri yang telah disebutkan di atas. Adapun hadiah yang diberikan oleh penganjur kepada semua penyumbang, maka ia tidak terkait dengan apa-apa unsur pertaruhan yang melibatkan harta dua belah pihak. Akan tetapi ia hanyalah satu bentuk kemurahan hatinya untuk memberikan sesuatu yang merupakan miliknya kepada penyumbang sebagai bentuk penghargaan.
Marilah kita sama-sama mengamalkan doa di bawah agar kita dijauhkan daripada tipu daya dan hasutan syaitan:
رَّبِّ أَعُوذُ بِكَ مِنْ هَمَزَاتِ الشَّيَاطِينِ ﴿٩٧﴾ وَأَعُوذُ بِكَ رَبِّ أَن يَحْضُرُونِ
Maksudnya:
“Wahai Tuhanku, aku berlindung kepada-Mu dari hasutan syaitan-syaitan; Dan aku berlindung kepada-Mu, wahai Tuhanku, supaya syaitan-syaitan itu tidak menghampiriku.”
(Surah al-Mu’minun: 97-98)
Wallahu a‘lam
Bertarikh: 28 Jun 2023 bersamaan 9 Zulhijjah 1444 H


#2036: Mati Syahid Terlepas Seksaan Kubur?

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t Dato’ Seri. Saya ingin bertanya adakah jenazah mati syahid disebabkan terlibat dalam peperangan terlepas siksaan dalam alam barzakh?

Jawapan:
Waalaikumussalam w.b.t
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, ahli keluarga Baginda SAW, sahabat Baginda SAW serta orang-orang yang mengikuti jejak langkah Baginda SAW.
Kami mulakan dengan firman Allah SWT:
وَلَا تَقُولُوا لِمَن يُقْتَلُ فِي سَبِيلِ اللَّـهِ أَمْوَاتٌ ۚ بَلْ أَحْيَاءٌ وَلَـٰكِن لَّا تَشْعُرُونَ
Maksudnya:
 “Dan janganlah kamu mengatakan (bahawa) sesiapa yang terbunuh dalam perjuangan membela agama Allah itu ialah orang-orang mati; bahkan mereka itu orang-orang yang hidup (dengan keadaan hidup yang istimewa), tetapi kamu tidak dapat menyedarinya.”
Surah al-Baqarah (154)
Ayat di atas merupakan peringatan kepada orang yang beriman agar jangan mengatakan mereka yang telah terbunuh pada jalan Allah — kerana membela agama-Nya — ialah orang-orang yang mati — yakni tiada apa-apa nilai. Bahkan mereka itu ialah orang-orang yang hidup dengan keadaan hidup yang istimewa — yakni secara khusus — di dalam kubur-kubur mereka, yang mana tidak diketahui bagaimana hidupnya itu melainkan oleh Allah SWT. Akan tetapi kamu juga tidak dapat menyedarinya. Ini adalah dalil yang menunjukkan kepada wujudnya nikmat di dalam kubur. (Lihat
al-Tafsir al-Muyassar
, hlm. 24.)
Pembahagian syahid
Riwayat daripada Jabir bin ‘Atik bahawa:
أَنَّ عَبْدَ اللهِ بْنَ ثَابِتٍ لَمَّا مَاتَ قَالَتْ ابْنَتُهُ: وَاللهِ إِنْ كُنْتُ لَأَرْجُو أَنْ تَكُونَ شَهِيدًا، أَمَا إِنَّكَ قَدْ كُنْتَ قَضَيْتَ جِهَازَكَ، فَقَالَ رَسُولُ اللهِ صَلَّى اللهُ عَلَيْهِ وَسَلَّمَ : إِنَّ اللهَ قَدْ أَوْقَعَ أَجْرَهُ عَلَى قَدْرِ نِيَّتِهِ، وَمَا تَعُدُّونَ الشَّهَادَةَ؟ قَالُوا: قَتْلٌ فِي سَبِيلِ اللهِ، فَقَالَ رَسُولُ اللهِ صَلَّى اللهُ عَلَيْهِ وَسَلَّمَ: الشَّهَادَةُ سَبْعٌ سِوَى الْقَتْلِ فِي سَبِيلِ اللهِ الْمَطْعُونُ شَهِيدٌ، وَالْغَرِقُ شَهِيدٌ، وَصَاحِبُ ذَاتِ الْجَنْبِ شَهِيدٌ، وَالْمَبْطُونُ شَهِيدٌ، وَصَاحِبُ الْحَرِيقِ شَهِيدٌ، وَالَّذِي يَمُوتُ تَحْتَ الْهَدْمِ شَهِيدٌ، وَالْمَرْأَةُ تَمُوتُ بِجُمْعٍ شَهِيدَةٌ
Maksudnya:
“Abdullah bin Thabit ketika meninggal dunia, anak perempuannya berkata: ‘Demi Allah, aku sangat berharap engkau mati syahid. Adapun engkau telah mempersiapkan peralatan engkau (bagi menyediakan peralatan perang dan ekspedisi serta lain-lain).’ Lalu Rasulullah SAW bersabda: ‘Sesungguhnya Allah telah menjadikan pahalanya setimpal dengan apa yang diniatkannya, dan menurut kamu, siapakah orang yang dikira mati syahid itu?’ Mereka menjawab: ‘(Orang yang mati syahid itu) ialah orang yang terbunuh di jalan Allah.’ Rasulullah SAW bersabda: ‘Orang yang mati syahid yang selain terbunuh di jalan Allah ada tujuh orang, iaitu orang yang mati kerana taun adalah syahid, orang yang mati tenggelam (lemas) adalah syahid, orang yang mempunyai luka pada lambung lalu mati adalah syahid, orang yang mati kerana penyakit perut adalah syahid, orang yang mati dalam kebakaran adalah syahid, orang yang mati tertimpa runtuhan adalah syahid dan seorang wanita yang meninggal dunia sedangkan dia dalam keadaan mengandung adalah syahid.’”
Riwayat Ahmad (23753); riwayat Nasa’i dalam hadith yang panjang dengan sedikit perbezaan lafaz (1846); riwayat Ibn Majah dengan lafaz seumpamanya (2803); Syeikh Syu‘aib al-Arnaut dalam
Takhrij al-Musnad
 (23753) menilainya sebagai sahih. Begitu juga al-Albani dalam
Sahih Abi Daud
(3111) menilainya sebagai sahih.
Imam al-Nawawi menyebutkan bahawa kesemua jenis kematian itu dianggap sebagai mati syahid disebabkan kelebihan kurniaan Allah SWT kepada mereka kerana dahsyatnya kesakitan dan kepedihan kematian tersebut yang ditanggung mereka.  (Lihat
al-Minhaj fi Syarh Sahih Muslim
, 5/550).
Al-Hafiz Ibn Hajar al-‘Asqalani menyatakan dalam kitabnya bahawa melalui hadith-hadith yang menyebutkan berkenaan orang-orang yang dikira syahid, kita dapat bahagikan mati syahid itu kepada dua kategori iaitu:
Syahid di akhirat dan syahid di dunia iaitu sesiapa yang gugur (terbunuh) di jalan Allah melawan orang-orang kafir (bagi menegakkan agama-Nya) ikhlas kerana Allah serta dalam keadaan mara ke hadapan dan bukannya berundur melarikan diri — daripada musuh.
Syahid di akhirat sahaja iaitu mereka yang diberikan pahala mati syahid, namun tidak terpakai ke atas mereka hukum syahid tersebut di dunia — yakni mereka masih lagi perlu dimandikan, disolatkan dan sebagainya. (Lihat
Fath al-Bari
, 6/55).
Walau bagaimanapun, Imam al-Nawawi menambah kategori yang ketiga iaitu mereka yang mati syahid di dunia tetapi tidak di akhirat. (Lihat
al-Minhaj fi Syarh Sahih Muslim
, 5/550). Begitu juga, Imam Ibn Hajar al-‘Asqalani menyebutkan kategori ini di dalam kitabnya yang lain dan menyatakan, mereka ialah sesiapa yang gugur di dalam perang melawan orang-orang kafir — yakni bagi menegakkan agama-Nya — tetapi adanya halangan ke atas mereka seperti niat yang rosak dan ketika lari dari medan perang. (Lihat
Bazl Al-Ma’un
, hlm. 189).
Menjawab persoalan di atas, orang yang mati syahid dalam peperangan tidak akan dikenakan azab kubur. Hal ini berdasarkan firman Allah SWT:
قِيلَ ادْخُلِ الْجَنَّةَ ۖ قَالَ يَا لَيْتَ قَوْمِي يَعْلَمُونَ ﴿٢٦﴾ بِمَا غَفَرَ لِي رَبِّي وَجَعَلَنِي مِنَ الْمُكْرَمِينَ
Maksudnya: “
(Setelah ia mati) lalu dikatakan kepadanya: “Masuklah ke dalam Syurga”. Ia berkata; “Alangkah baiknya kalau kaumku mengetahui – “Tentang perkara yang menyebabkan daku diampunkan oleh Tuhanku, serta dijadikannya daku dari orang-orang yang dimuliakan.
”
Surah Yasin (26-27)
Nas ini dengan jelas menunjukkan orang yang mati syahid akan ditempatkan di dalam syurga.
Syu’bah menceritakan kepada kami daripada Jami’ Bin Syaddad. Beliau berkata :
سَمِعْتُ عَبْدَ اللَّهِ بْنَ يَسَارٍ ، عَنْ سُلَيْمَانَ بْنِ صُرَدٍ ، وَخَالِدِ بْنِ عُرْفُطَةَ ، أَنَّهُمَا بَلَغَهُمَا أَنَّ رَجُلًا مَاتَ بِبَطْنٍ ، فَقَالَ أَحَدُهُمَا : أَلَمْ يَبْلُغْكُمْ أَنَّ رَسُولَ اللَّهِ صَلَّى اللَّهُ عَلَيْهِ وَسَلَّمَ قَالَ : مَنْ قَتَلَهُ بَطْنُهُ لَمْ يُعَذَّبْ فِي قَبْرِهِ. قَالَ الْآخَرُ : صَدَقْتَ وَقَالَ الْحَوْضِيُّ : بَلَى
Maksudnya: “
Aku mendengar daripada Abdullah Bin Yasar daripada Sulaiman Bin Suradin dan Khalid Bin ‘Urfutah, kedua-duanya dimaklumkan bahawa ada seorang lelaki yang mati kerana sakit perut. Salah satunya berkata : Tidakkah sampai kepada kalian bahawa Rasulullah SAW telah bersabda : Sesiapa yang dibunuh oleh perutnya (sakit perut) di tidak akan diazab di dalam kubur. Kata yang seorang lagi : Engkau benar. Al-Haudi berkata : Benar.”
Riwayat Ibnu Hibban (2933) di dalam sahihnya.
Kalaulah mati syahid seperti ini pun selamat dari azab kubur, sementelahan lagi mati syahid kerana menegakkan agamnya dalam peperangan yang berada pada kemuncak mati syahid. Maka, sejujurnya, insyaAllah mereka selamat daripada azab kubur.
Wallahu a’lam.
Kami akhiri dengan sabda Nabi SAW :
مَن سَأَلَ اللَّهَ الشَّهادَةَ بصِدْقٍ، بَلَّغَهُ اللَّهُ مَنازِلَ الشُّهَداءِ، وإنْ ماتَ على فِراشِهِ
Maksudnya :
“Sesiapa yang memohon kepada Allah SWT mati syahid dengan sebenar-benar pengharapan, Allah SWT akan mengurniakannya kedudukan para syuhada’ sekalipun dia mati di atas katilnya (tempat tidur).”

Riwayat Muslim (1909)
Bertarikh: 28 Jun 2023 bersamaan 9 Zulhijjah 1444 H


#2037: Mengetuk Beduk Sebelum Azan

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t Dato’ Seri. Soalan ini lebih kepada sejarah, terpulang kepada Dr untuk jawab ataupun tidak: Zaman dulu Masjid dan surau di Nusantara banyak menggunakan Beduk yang diketuk (diikuti dengan azan) untuk menandakan telah masuknya waktu solat. Bolehkah Dr perjelaskan akan rasional penggunaannya yang meluas di Nusantara dan tanah air kerana selain di Nusantara agak kurang penggunaan gendang?
Jawapan:
Waalaikumussalam w.b.t
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, ahli keluarga Baginda SAW, sahabat Baginda SAW serta orang-orang yang mengikuti jejak langkah Baginda SAW.
Kami mulakan dengan takrifan beduk. Menurut Kamus Dewan Edisi Keempat, beduk adalah sejenis gendang besar di surau, masjid dan lain-lain. Atau juga dikenali sebagai tabuh.
Ia merupakan sebuah gendang yang digunakan bagi menandakan masuk waktu solat di surau atau masjid pada zaman dahulu di serata rantau Nusantara, Asia Tenggara; ia juga digunakan sebagai alat muzik semasa upacara rasmi pada suatu masa dahulu. Alat ini sering dipukul mengikut rentak yang semakin menaik lajunya atau
accelerando
.
Pada kebiasaannya ia diperbuat daripada bingkai kayu batang pokok nangka yang ditebuk, dan hanya sebelah bukaan dipasang kulit baik dari lembu atau kerbau.
Pensyariatan azan
Pada asasnya, azan merupakan zikir yang khusus, di mana Islam mensyariatkannya sebagai pemberitahuan masuknya waktu solat fardhu serta menyeru orang Islam bersama menunaikan solat. Hukum azan bagi solat fardhu dan solat qadha’ adalah sunat muakkad, iaitu sunat kifayah bagi solat berjemaah dan sunat ‘ainiah bagi solat bersendirian. Azan mempunyai peranan yang amat penting bagi menzahirkan syiar Islam. (Lihat
al-Fiqh al-Manhaji
, 1/337)
Para ulama bersepakat bahawa mengumandangkan azan merupakan syiar Islam yang disyariatkan Allah SWT ketika masuknya waktu solat lima waktu, berdasarkan – antaranya – hadis Nabi SAW:
إِذَا حَضَرَتْ الصَّلاةُ فَلْيُؤَذِّنْ لَكُمْ أَحَدُكُمْ وَلْيَؤُمَّكُمْ أَكْبَرُكُمْ
Maksudnya:
“Apabila masuk waktu solat, hendaklah salah seorang daripada kamu melaungkan azan dan hendaklah menjadi imam orang yang paling tua dalam kalangan kamu.”
Riwayat al-Bukhari (6705) dan Muslim (1567)
Terdapat banyak hadis yang menyatakan kelebihan melakukan azan. Antaranya sabda Nabi SAW:
لَوْ يَعْلَمُ النَّاسُ مَا فِي النِّدَاءِ وَالصَّفِّ الْأَوَّلِ ثُمَّ لَمْ يَجِدُوا إِلَّا أَنْ يَسْتَهِمُوا عَلَيْهِ لَاسْتَهَمُوا
Maksudnya:
“Kalaulah orang ramai tahu tentang kelebihan azan, dan berada di saf pertama kemudian tiada ruang bagi mereka kecuali melalui mengundi nescaya mereka sanggup mengundi.”

Riwayat al-Bukhari (615)
Rasulullah SAW juga bersabda:
فَإِذَا كُنْتَ فِي غَنَمِكَ أَوْ بَادِيَتِكَ فَأَذَّنْتَ بِالصَّلَاةِ فَارْفَعْ صَوْتَكَ بِالنِّدَاءِ فَإِنَّهُ لَا يَسْمَعُ مَدَى صَوْتِ الْمُؤَذِّنِ جِنٌّ وَلَا إِنْسٌ وَلَا شَيْءٌ إِلَّا شَهِدَ لَهُ يَوْمَ الْقِيَامَةِ
Maksudnya:
“Jika kamu berada bersama-sama dengan kambing kamu atau di kebun kamu, dan engkau berazan untuk sembahyang, hendaklah engkau angkatkan suara menyeru orang bersembahyang, sebab suara orang yang azan tidak didengar oleh jin atau manusia ataupun sesuatu kecuali dia menyaksikan baginya pada Hari Akhirat.”

Riwayat al-Bukhari (609)
Pengarang kitab
al-Fiqh al-Manhaji
 (1/338) menyebut: Azan disyariatkan pada tahun pertama hijrah. Ini berdasarkan hadith, daripada Ibn Umar RA katanya: Ketika orang Islam sampai di Madinah mereka berkumpul dan menantikan waktu bersolat. Tidak ada cara yang diserukan bagi solat tersebut. Suatu hari mereka berbincang tentang perkara itu. Sebahagian daripada mereka mencadangkan loceng digunakan sepertimana loceng orang Nasrani, dan sebahagian yang lain pula mengatakan serunai digunakan seperti terompet tanduk yang digunakan oleh orang Yahudi. Umar RA pula berkata: “Kenapakah kamu tidak menyuruh seseorang menyerukan solat? Lalu Rasulullah SAW bersabda:
يَا بِلَالُ قُمْ فَنَادِ بِالصَّلَاةِ
Maksudnya
: “
Wahai Bilal, berdirilah dan serukan solat.”
Riwayat al-Bukhari (579) dan Muslim (377)
Manakala berkenaan asal usul lafaz azan, terdapat dua orang sahabat yang telah mendapat mimpi yang sama tentang azan ini, iaitu Abdullah bin Zaid R.A dan Umar bin al-Khattab R.A. Hal ini sepertimana yang diriwayatkan dalam satu hadis yang panjang, daripada Abdullah bin Zaid R.A katanya:
لَمَّا أَمَرَ رَسُولُ اللهِ صلى الله عليه وسلم بِالنَّاقُوسِ يُعْمَلُ لِيُضْرَبَ بِهِ لِلنَّاسِ لِجَمْعِ الصَّلاَةِ طَافَ بِي وَأَنَا نَائِمٌ رَجُلٌ يَحْمِلُ نَاقُوسًا فِي يَدِهِ ، فَقُلْتُ : يَا عَبْدَ اللهِ أَتَبِيعُ النَّاقُوسَ ؟ قَالَ : وَمَا تَصْنَعُ بِهِ ؟ فَقُلْتُ : نَدْعُو بِهِ إِلَى الصَّلاَةِ ، قَالَ : أَفَلاَ أَدُلُّكَ عَلَى مَا هُوَ خَيْرٌ مِنْ ذَلِكَ ؟ فَقُلْتُ لَهُ: بَلَى ، قَالَ : فَقَالَ : تَقُولُ : اللَّهُ أَكْبَرُ ، اللَّهُ أَكْبَرُ ، اللَّهُ أَكْبَرُ ، اللَّهُ أَكْبَرُ…رُ
قَالَ : ثُمَّ اسْتَأْخَرَ عَنِّي غَيْرَ بَعِيدٍ ، ثُمَّ ، قَالَ : وَتَقُولُ : إِذَا أَقَمْتَ الصَّلاَةَ ، اللَّهُ أَكْبَرُ اللَّهُ أَكْبَرُ…
Maksudnya
:
“Ketika Nabi SAW meminta loceng supaya orang boleh memukulnya bagi menghimpunkan (orang ramai) untuk solat, tiba-tiba saya teringat ketika sedang tidur, seorang lelaki mengelilingi saya (dalam mimpi) dengan memegang loceng di tangannya. Lalu saya berkata: “Wahai hamba Allah, adakah kamu mahu menjual loceng tersebut? Katanya: “Apakah kamu hendak lakukan?” Saya menjawab: “Untuk menyeru orang ramai supaya menunaikan solat.” Dia berkata kembali: “Apakah kamu mahu jika aku tunjukkan cara yang lebih baik?” Saya jawab: “Sudah tentu.” Katanya: “Sebutkanlah ‘: اللَّهُ أَكْبَرُ ، اللَّهُ أَكْبَرُ ، اللَّهُ أَكْبَرُ ، اللَّهُ أَكْبَرُ’……. (sehingga akhir azan).
Tidak lama selepas itu, dia berkata lagi: “Ketika kamu berdiri untuk mengerjakan solat, sebutkan ‘، اللَّهُ أَكْبَرُ اللَّهُ أَكْبَرُ’ …. (hingga akhir iqamat).
Riwayat Abu Dawud (449)
Setelah terjaga, saya segera menemui Rasulullah SAW dan menceritakan mimpi ini. Lalu Baginda SAW bersabda:
إِنَّهَا لَرُؤْيَا حَقٌّ إِنْ شَاءَ اللَّهُ ، فَقُمْ مَعَ بِلاَلٍ فَأَلْقِ عَلَيْهِ مَا رَأَيْتَ ، فَلْيُؤَذِّنْ بِهِ ، فَإِنَّهُ أَنْدَى صَوْتًا مِنْكَ فَقُمْتُ مَعَ بِلاَلٍ ، فَجَعَلْتُ أُلْقِيهِ عَلَيْهِ ، وَيُؤَذِّنُ بِهِ ، قَالَ : فَسَمِعَ ذَلِكَ عُمَرُ بْنُ الْخَطَّابِ ، وَهُوَ فِي بَيْتِهِ فَخَرَجَ يَجُرُّ رِدَاءَهُ ، وَيَقُولُ : وَالَّذِي بَعَثَكَ بِالْحَقِّ يَا رَسُولَ اللهِ ، لَقَدْ رَأَيْتُ مِثْلَ مَا رَأَى ، فَقَالَ رَسُولُ اللهِ صلى الله عليه وسلم : فَلِلَّهِ الْحَمْدُ.
Maksudnya: “
Dengan izin Allah, ia adalah mimpi yang benar. Berdirilah bersama bilal dan sampaikan kepadanya apa yang kamu lihat supaya dia boleh melaungkan azan kerana suaranya lebih baik daripada kamu. Lalu saya bangun bersama Bilal dan menyampaikan kepadanya. Lantas dia pun melaungkan azan. Umar al-Khattab yang berada di rumahnya mendengar laungan azan tersebut, lalu keluar sambil menarik jubahnya. Katanya: “Demi Tuhan yang mengutus engkau dengan kebenaran wahai Rasulullah, saya juga melihat seperti apa yang dilihatnya (Abdullah). Baginda menjawab: “Segala puji bagi Allah.”
Riwayat Abu Daud (449)
Sejarah Penggunaan Beduk Di Nusantara
Beduk sebenarnya berasal dari India dan China. Menurut legenda Cheng Ho dari China, ketika Laksamana Cheng Ho datang ke Semarang, Jawa Tengah, mereka mendapat sambutan baik dari Raja Jawa pada ketika itu itu.
Ketika Cheng Ho hendak pergi dan memberikan hadiah, raja dari Semarang mengatakan bahawa mereka ingin mendengarkan suara beduk dari masjid. Hal ini sama seperti fungsi beduk di China, Korea, dan Jepun, di mana alat tersebut diletakkan di kuil-kuil sebagai alat komunikasi ritual keagamaan.
Menurut catatan sejarah, beduk juga pernah berfungsi sebagai media untuk mengumpulkan penduduk dari berbagai desa dalam rangka persiapan perang. Tambahan lagi beduk juga berfungsi sebagai pemberi tanda atau petanda bunyi.
Pada masa penjajahan Belanda, sebuah catatan pelayaran Belanda yang pertama ke Nusantara oleh Cornelis de Houtman mencatat keberadaan beduk, bonang, gendang, dan gong. Di dalam catatan tersebut, Houtman menuliskan bahawa beduk popular di daerah Banten, Jawa Barat.
Selepas itu, beduk dikaitkan dengan Islamisasi yang dilakukan oleh Wali Songo sekitar abad ke-15 atau abad ke-16. Beduk mula diletakkan di masjid-masjid dan berfungsi untuk mengajak umat Islam melaksanakan salat lima waktu. Terdapat masjid-masjid yang meletakkan beduk di beranda atau lantai atas. Namun, ada pula yang diberi rumah kecil, terpisah dari masjid.
Pada 1659, memukul beduk sudah menjadi satu tradisi. Ketika seorang doktor kapal Belanda, Wouter Schouten berlayar ke Ternate, ia mencatat penggunaan beduk ketika itu untuk memanggil orang-orang datang ke masjid.
Dua tahun kemudian, ketika dia berada di Banten, dia melihat sebuah beduk yang tinggi dan lebar sebesar kaki di tepi menara masjid. Bunyi paluan beduk dapat didengari hingga bermil-mil hingga ke pergunungan. Kini, beduk diketuk untuk memberi tahu waktu solat sudah tiba dan sebagai tanda awal dan akhir waktu untuk berpuasa.
Justeru, dalam menjawab persoalan di atas kami katakan bahawa sebaik-baiknya adalah dengan azan. Tetapi, perlu difahami situasi mungkin berubah dari satu zaman ke zaman yang lain atau dari sebahagian tempat.
Kami katakan situasi tiga atau empat puluh tahun dahulu dan ke belakangnya, masyarakat ketika itu khususnya di Tanah Melayu dan di kampung-kampung bersifat konvensional dan traditional. Jarak antara satu rumah dengan satu rumah boleh jadi jauh. Dan walaupun dengan nama kampung masih tebal dengan pohon kayu, belukar yang menghalang suara muazzin atau bilal untuk melaungkan azan sehingga didengari oleh penduduk kampung.
Tambahan pula, ketika itu pembesar suara di sebahagian masjid atau surau tiada. Begitu juga, kalau ada pun suaranya
limited
 atau terbatas untuk sampai kepada penduduk kampung yang jauh. Inilah punca mereka menggunakan beduk pada pendapat saya.
Mereka sekali-kali tidak akan cuba menyamakan dengan apa yang dilakukan oleh agama lain ketika menggunakan
naqus
, beduk, trompet, loceng atau sebagainya. Matlamat mereka lebih mengiklankan dan memanggil orang ramai untuk berhimpun, hatta apabila berlaku kematian juga ditabuhkan beduknya.
Akan tetapi, saya berpendapat pada zaman kini, beduk kurang sesuai kerana untuk menyampaikan ke pendengaran azan yang dilaungkan oleh muazzin dapat didengari dengan jelas dengan adanya pembesar suara yang terbaik sesuai dengan perubahan zaman dan bersifat
up to date.
Justeru, memadai sahaja untuk bilal dan muazzin melaungkan azan tanpa perlu menabuh kepada beduk seperti zaman dahulu. Semoga pencerahan ini memberi kefahaman kepada kita untuk terus menghayati agama Islam mengikut neraca syariah yang sebenar berpandukan al-Quran al-Karim dan Sunnah al-Nabawiyah.
Kami akhiri dengan berdoa kepada Allah SWT:
رَبِّ اجْعَلْنِي مُقِيمَ الصَّلَاةِ وَمِن ذُرِّيَّتِي ۚ رَبَّنَا وَتَقَبَّلْ دُعَاءِ
Maksudnya
:
 “Wahai Tuhanku! Jadikanlah daku orang yang mendirikan sembahyang dan demikianlah juga zuriat keturunanku. Wahai Tuhan kami, perkenankanlah doa permohonanku.”
(Surah Ibrahim: 40)
Bertarikh: 28 Jun 2023 bersamaan 9 Zulhijjah 1444 H


#2038: Menggunakan Pembesar Suara Di Masjid

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum wbt Dato, saya ingin bertanya, sering bila kita singgah solat di masjid, kebanyakan
P.A System
 sekarang ini canggih, masjid pun besar. Saya selaku seorang imam di sebuah masjid rasa bimbang kerana kekuatan suara masa solat kebanyakan melebihi jahar yang boleh didengari 1 qaryah (rafa’) macam azan. Kefahaman saya ialah seperti  “إَنَّ أَنكَرَ الأَصْوَاتِ لَصَوْتُ الحَمِيرِ ” bila jadi makmum pun dah rasa lain macam. Inilah yang jadi persoalan dalam diri saya. Kadang-kadang tidak pakai mic boleh dikenakan tindakan oleh pihak tertentu. Adakah ini kefahaman saya yang silap atau bagaimana nasihat & pendapat Dato’?
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami mulakan dengan Firman Allah SWT :
وَلَا تَجْهَرْ بِصَلَاتِكَ وَلَا تُخَافِتْ بِهَا وَابْتَغِ بَيْنَ ذَٰلِكَ سَبِيلًا
Maksudnya
:
Dan janganlah engkau nyaringkan bacaan doa atau sembahyangmu, juga janganlah engkau perlahankannya, dan gunakanlah sahaja satu cara yang sederhana antara itu.
(Surah al-Isra’: 110)
Al-Sa’di menyatakan “Dan janganlah kamu membaca pada solatmu  dengan suara yang terlalu nyaring dan terlalu perlahan kerana kedua-duanya adalah perkara yang ditegah. Adapun membacanya dengan suara yang nyaring, maka orang-orang musyrik  jika mereka mendengarnya akan mencaci bacaan tersebut dan mencaci orang yang membacanya. Manakala, jika membacanya terlalu perlahan juga tidak dibolehkan kerana tidak mencapai maksud iaitu bagi orang ingin mendengar bacaan tersebut. Oleh itu bacalah secara sederhana  di antara keduanya.” (Lihat
Taisir al-Karim al-Rahman,
Hlm.468)
Dari Abu Sa’id al-Khudri katanya: Pernah Nabi Muhammad SAW beriktikaf dalam masjid, lalu baginda mendengar mereka mengangkat suara bacaan (al-Quran atau solat) lalu baginda mengangkat tirai dan bersabda:
أَلَا إِنَّ كُلَّكُمْ مُنَاجٍ رَبَّهُ، فَلَا يُؤْذِيَنَّ بَعْضُكُمْ بَعْضًا، وَلَا يَرْفَعْ بَعْضُكُمْ عَلَى بَعْضٍ فِي الْقِرَاءَةِ
Maksudnya
:
“Ketahui sesungguhnya setiap kamu bermunajat kepada Tuhannya, jangan sebahagian kamu menyakiti sebahagian yang lain. Jangan sebahagian kamu mengangkat suara melebihi sebahagian yang lain dalam bacaan, atau sabdanya: dalam solat”.
Riwayat Abu Daud (1332)
Hadith ini menjelaskan kepada kita bahawa sekiranya menangkat suara dalam membaca al quran samada dalam solat mahupun luar solat sehingga mengganggu orang lain maka ia tidak diperbolehkan. Ini kerana seseorang apabila mengangkat suara dalam bacaan al-Quran akan mengganggu orang lain yang juga sedang membaca al-quran sehingga dia tidak boleh meneruskan bacaan tersebut akibat terganggu dengan bacaan yang nyaring. (Lihat
Syarh Sunan Abu Daud
,162/18)
Menjawab bagi persoalan di atas dapat kami nyatakan di sini, sekiranya ingin mendirikan solat terutama pada solat
 jahriyyah
, imam atau ahli  jawatankuasa masjid atau surau perlu memperlahankan pembesar suara sekadar didengari di dalam masjid sahaja. Ini sepertimana apa yang telah diperintah oleh Allah SWT supaya
bersederhana dalam membaca doa dan bersembahyang sehingga tidak mengganggu jiran-jiran
. Selain itu juga,ia  bagi menghormati dan
meraikan masyarakat kita yang berbilang kaum supaya tidak berlaku kekecohan dalam hidup bermasyarakat.
Ibn Uthaimin menukilkan bahawa Syaikh al-Islam Ibn Taimiyah menyatakan: Orang yang melakukan sesuatu yang mengganggu orang-orang di masjid, atau melakukan sesuatu yang membawa kepada gangguan, maka perkara itu haruslah dicegah. Namun, jika penggunaan pembesar suara tersebut tidak mengganggu sesiapa dan tidak menyakiti sesiapa, seperti apabila speaker berada di dalam masjid dan tidak terdengar di luar masjid, maka penggunaan tersebut adalah dibenarkan jika terdapat manfaat seperti membangkitkan semangat qari dan jemaah, atau jika terdapat keperluan seperti masjid yang besar atau suara imam yang lemah. Oleh yang demikian kepentingan penggunaannya lebih diutamakan daripada meninggalkannya. (Lihat Majmu’
Fatawa wa Rasail al-Uthaimin
,13/83)
Semoga Allah SWT memberi kefahaman yang jelas dalam beragama dan kami akhiri dengan doa :
رَبَّنَا آتِنَا فِي الدُّنْيَا حَسَنَةً وَفِي الْآخِرَةِ حَسَنَةً وَقِنَا عَذَابَ النَّارِ
Maksudnya
:
“Wahai Tuhan kami, berilah kami kebaikan di dunia dan kebaikan di akhirat, dan peliharalah kami dari azab neraka.”
(Surah al-Baqarah: 201)
Bertarikh: 28 Jun 2023 bersamaan 9 Zulhijjah 1444 H


#204 Melabur Harta Anak Yatim

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Adakah saya boleh melaburkan harta anak yatim yang diamanahkan kepada saya supaya dapat dijanakan keuntungan padanya?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Ibn Manzur menukilkan maksud yatim daripada Ibn Barriy: “Al-Yatim (الْيَتِيمُ) adalah bagi yang kematian ayah. Al-‘Ajiy (العَجِيُّ) bagi kematian ibu manakala al-Latim (اللَّطيم) pula adalah bagi yang kematian keduanya”.
[1]
Imam al-Jurjani dalam kitabnya al-Ta’rifat menyebut: Yatim ialah seseorang yang bapanya telah meninggal dunia kerana nafkah adalah di atas tanggungjawab bapa tersebut, bukan atas ibu. Manakala bagi haiwan, yatim adalah apabila kematian ibunya kerana susu dan makanan adalah daripada ibu tersebut.
[2]
Oleh itu, dapat difahami bahawa yatim pada istilah merujuk kepada kanak-kanak yang telah kematian bapa. Dan kanak-kanak tersebut pula belum mencapai usia baligh. Dalam sebuah hadis yang diriwayatkan oleh Ali bin Abi Talib R.A, bahawa Nabi SAW bersabda:
لاَ يُتْمَ بَعْدَ احْتِلاَمٍ
Maksudnya
: “
Tidak dikira yatim setelah daripada baligh.”
[3]
Syeikh Syams al-Haq al-‘Azim Abadi menukilkan kenyataan Ibn Ruslan yang menyebut: Apabila anak yatim sama ada lelaki atau perempuan telah mencapai usia baligh di mana mereka telah bermimpi seperti kebanyakan orang, maka hilanglah baginya status keyatiman secara hakikat dan berjalan ke atasnya hukum baligh.
[4]
Di dalam kitab al-Muhazzab turut dinyatakan: Yatim adalah seorang yang tidak mempunyai bapa dan dia belum baligh. Tidak dinamakan yatim bagi orang yang sudah baligh.
[5]
Menjaga harta anak-anak yatim diletakkan dibawah tanggungjawab wali yang telah dipilih dan dilantik oleh hakim. Setiap wali yang dipilih wajib memastikan harta anak-anak yatim tersebut selamat dan diuruskan dengan sempurna sebelum dikembalikan semula kepada anak-anak yatim tersebut. Allah SWT telah berfirman:
وَلَا تُؤْتُوا السُّفَهَاءَ أَمْوَالَكُمُ الَّتِي جَعَلَ اللَّـهُ لَكُمْ قِيَامًا وَارْزُقُوهُمْ فِيهَا وَاكْسُوهُمْ وَقُولُوا لَهُمْ قَوْلًا مَّعْرُوفًا
Maksudnya
: “
Dan janganlah kamu berikan (serahkan) kepada orang-orang yang belum sempurna akalnya akan harta (mereka yang ada dalam jagaan) kamu, (harta) yang Allah telah menjadikannya untuk kamu semua sebagai asas pembangunan kehidupan kamu; dan berilah mereka belanja dan pakaian dari pendapatan hartanya (yang kamu niagakan), dan juga berkatalah kepada mereka dengan kata-kata yang baik.”
[6]
Syeikh al-Maraghi menyebut kita dilarang memberi harta kepada orang yang belum sempurna akal (dalam jagaan kamu). Harta tersebut boleh diserahkan kepada anak yatim setelah mereka mencapai umur dewasa. Dalam situasi ini, janganlah kamu serahkan mereka harta tersebut kepada mereka agar tidak disia-siakan. Oleh hal yang demikian, peliharalah harta tersebut untuk mereka hingga mereka mampu berfikir dengan matang.
[7]
Menjawab kepada persoalan di atas, hukum wali melaburkan atau meniagakan harta anak-anak yatim yang berada di bawah jagaannya adalah harus dan dibolehkan. Hal ini berpandukan kepada satu hadis, Nabi SAW bersabda:
أَلاَ مَنْ وَلِيَ يَتِيمًا لَهُ مَالٌ فَلْيَتَّجِرْ فِيهِ وَلاَ يَتْرُكْهُ حَتَّى تَأْكُلَهُ الصَّدَقَةُ
Maksudnya:
 “
Hendaklah bagi sesiapa yang menjaga harta anak yatim memperniagakan harta tersebut, supaya ianya tidak ditinggal dimakan zakat
.”
[8]
Demikian juga hadis yang diriwayatkan oleh Anas Bin Malik R.A, Nabi SAW bersabda:
اتَّجِروا في مالِ اليتَامَى لا تَأكلُهَا الزكاةُ
Maksudnya:
 “
Niagakanlah harta anak yatim, sehingga ianya tidak dimakan zakat.”
[9]
Syeikh al-Mubarakfur menyatakan: Imam Malik, Imam Syafie dan Imam Ahmad berpendangan bahawa diwajibkan zakat ke atas harta anak yatim. Ibn Malik menyebut harta anak yatim dikenakan zakat dan akan menyebabkan berkuranglah harta tersebut sedikit demi sedikit.
[10]
Hadith di atas menunjukkan, harta anak yatim dikenakan zakat sekiranya telah mencapai haul dan nisab yang ditetapkan. Harta itu perlu diuruskan dengan sebaiknya agar kebajikan anak tersebut terjamin pada masa hadapan. Justeru bagi mengelakkan harta tersebut terus susut dan berkurang disebabkan pembayaran zakat, maka adalah lebih baik bagi wali untuk mengembangkan dan menyuburkan harta tersebut dengan cara yang dilaburkan atau diletakkan dalam akaun simpanan tetap (fix deposit) atau Tabung Haji
Berdasarkan kepada perbincangan di atas,
kami cenderung menyatakan bahawa harta faraid milik anak yatim adalah harus dan dibolehkan untuk diurusniagakan oleh walinya sekiranya harta tersebut melebihi had nisob yang wajib dikenakan zakat
. Ini bagi mengelakkan harta tersebut terus berkurang dari tahun ke tahun disebabkan pembayaran zakat. Namun begitu,
wali perlulah menjamin harta tersebut daripada lesap dan terus hilang disebabkan oleh pelaburan yang merugikan
. Demikian juga, sekiranya nilai harta tersebut adalah kurang daripada nilai nisob wajib zakat, maka sebaiknya harta tersebut dimasukkan ke dalam akaun simpanan tetap (fix deposit) atau Tabung Haji.
Elakkan dengan sewenang-sewenangnya melabur harta anak yatim yang berakhir dengan lebur dan lesap begitu sahaja.
Semoga apa yang disampaikan ini memberi kefahaman dan pencerahan kepada kita semua dalam melayari kehidupan mengikut neraca Islam yang sebenar. Amin
Wallahua`lam.
Bertarikh 5 Januari 2022 bersamaan 2 Jamadil Akhir 1443 H
[1]
 Lihat
Lisan al-‘Arab
, 15/29
[2]
 Lihat
al-Ta’rifat
, hlm. 254
[3]
 Riwayat Abu Dawud (2873)
[4]
 Lihat
‘Aun al-Ma’bud Syarh Sunan Abi Daud
, 8/76
[5]
 Lihat
al-Muhazzab,
 2/247
[6]
 Surah al-Nisa’ : 5
[7]
 Lihat
Tafsir al-Maraghi
, 2/1088)
[8]
 Riwayat al-Tirmidzi (641)
[9]
 Riwayat Malik dalam al-Muwatta’ (592)
[10]
 Lihat
Tuhfah al-Ahwadzi,
 3/297)


#2039: Menguruskan Jenazah Yang Tidak Diketahui Agamanya

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Bagi mayat yang tidak dapat dikenal pasti akan agamanya , bagaimanakah cara untuk menguruskan akan mayat itu? Adakah mengikut cara sebagaimana mayat orang Islam?
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Menguruskan jenazah orang Islam dengan memandikan, mengkafani, mensolatkan, dan mengebumikannya adalah fardhu kifayah.
Menurut Imam al-Ramli, perkataan al-Jana’iz merupakan jamak dari perkataan janazah. Perkataan janazah adalah nama bagi mayyit (mayat) yang mana diletakkan di atas keranda. (Lihat
Nihayah al-Muhtaj Syarah al-Minhaj
, 8/16)
Manakala dari sudut istilah, menurut Muhammad Batthal, jenazah bermaksud seseorang yang meninggal dunia dan yang telah terpisah rohnya dari badannya. (Lihat
al-Nazm al-Musta’zab fi Syarh Gharib al-Muhazzab
, 1/123)
Tanggungjawab kepada Si Mati
Secara umumnya, antara hak bagi si mati adalah dengan menyegerakan pengurusan jenazah yang meliputi pemandian, mengkafankan, mensolatkan, serta pengebumian. Ini seperti yang dinyatakan dalam sebuah hadis yang diriwayatkan oleh Abu Hurairah R.A. bahawa Rasulullah SAW bersabda:
أَسْرِعُوا بِالْجَنَازَةِ فَإِنْ تَكُ صَالِحَةً فَخَيْرٌ تُقَدِّمُونَهَا عَلَيْهِ وَإِنْ تَكُنْ غَيْرَ ذَلِكَ فَشَرٌّ تَضَعُونَهُ عَنْ رِقَابِكُمْ
Maksudnya: “Segerakanlah dengan jenazah. Sekiranya dia merupakan jenazah yang soleh, nescaya dia merupakan suatu kebaikan yang kamu hantarkan ia padanya. Namun sekiranya dia tidak soleh, maka itu suatu keburukan yang kamu pikul di atas bahu-bahu kamu.”
Riwayat al-Bukhari (1315) dan Muslim (944)
Menyegerakan pengebumian jenazah di dalam hadith di atas termasuk proses memandikan, mengkafankan, mengangkat serta mengusungnya ke tanah perkuburan. (Lihat
 Fatawa Syeikh Ilisy
, 1/155)
Justeru, pada asasnya, jenazah hendaklah dilakukan ke atasnya empat perkara. Pertama, memandikan. Kedua, mengkafankan. Ketiga, menyembahyangkan iaitu melaksanakan solat jenazah ke atasnya. Keempat, mengebumikannya. Ini adalah asas fardu kifayah menurut ijma’ para ulama’ tanpa khilaf. (Lihat
al-Majmu’ Syarh al-Muhazzab
, 5/104)
Manakala mensolatkan mayat orang kafir, hukumnya haram. Hal ini kerana Allah SWT melarang kita untuk mendoakan mereka setelah kematian sebagaimana firman-Nya:
مَا كَانَ لِلنَّبِىِّ وَٱلَّذِينَ ءَامَنُوٓا۟ أَن يَسْتَغْفِرُوا۟ لِلْمُشْرِكِينَ وَلَوْ كَانُوٓا۟ أُو۟لِى قُرْبَىٰ مِنۢ بَعْدِ مَا تَبَيَّنَ لَهُمْ أَنَّهُمْ أَصْحَٰبُ ٱلْجَحِيمِ
Maksudnya:
 “Tidaklah dibenarkan bagi Nabi dan orang-orang yang beriman, meminta ampun bagi orang-orang musyrik, sekalipun orang itu kaum kerabat sendiri, sesudah nyata bagi mereka bahawa orang-orang musyrik itu adalah ahli neraka.”
(Surah al-Taubah: 113)
Syeikh Wahbah al-Zuhaili dalam tafsirnya menyebut: Tidak boleh bagi para nabi dan orang-orang beriman untuk turut serta dalam urusan memohon kepada Allah SWT dengan keampunan bagi orang-orang musyrik (yang menyekutukan Allah). Maksud tidak boleh di sini adalah larangan daripada Allah SWT. Hal ini kerana konsep kenabian dan keimanan tidak menerima pengampunan orang yang mati dalam keadaan syirik, maka tidak perlu memohon keampunan untuk mereka. Dan sebab larangan ini sebagaimana firman Allah SWT iaitu “sesudah nyata bagi mereka bahawa orang-orang musyrik itu adalah ahli neraka” dan firman Allah SWT: “Sesungguhnya Allah tidak mengampuni dosa orang yang syirik dan mengampuni dosa selain daripadanya”. (Lihat
Tafsir al-Munir,
11/60)
Ayat ini jelas menunjukkan larangan kepada orang Islam untuk mendoakan keampunan termasuk mensolatkan orang  yang mati dalam keadaan kafir kerana mereka ini jelas akan ditempatkan di neraka di akhirat kelak. Hal ini kerana dalam solat jenazah sebanyak 4 takbir itu mengandungi doa keampunan kepada jenazah yang disolatkan itu.
Menguruskan Jenazah yang Tidak Diketahui Agamanya
Sekiranya jenazah tersebut dikenali dalam kalangan manusia sebagai seorang Muslim, walaupun mereka tidak mengetahui secara pasti tentang kepatuhan dan ketaatan dia terhadap hukum-hukum Islam, maka pada asalnya dia adalah seorang Muslim, dan seorang muslim mesti diuruskan jenazahnya mengikut cara Islam dengan memandikannya, mengkafankannya, mensolatkannya dan mengebumikannya sama ada dia seorang muslim yang baik ataupun tidak.
Syeikh al-Islam Taqiyuddin Abu al-Abbas berkata:  “Bahawa orang yang tampak berbuat maksiat namun memiliki iman, seperti orang-orang yang berbuat dosa besar, mereka juga mesti disolatkan jenazah oleh beberapa Muslim. Namun, bagi mereka yang menolak untuk melaksanakan salat jenazah atas seseorang seperti itu sebagai pengecaman terhadap tindakan mereka, seperti yang dilakukan oleh Nabi Muhammad SAW terhadap pembunuh diri, pendusta, dan orang yang tidak boleh dipercayai, dan sepertimana yang dilakukan oleh ramai para Salaf dalam menolak untuk solat jenazah kepada ahli bid’ah, ini adalah tindakan yang baik sesuai dengan sunnah ini. (Lihat
Majmu’ Fatawa
, 24/286)
Abu Umar bin Abd al-Barr berkata: Para Muslim telah bersepakat bahawa meninggalkan salat jenazah atas seorang Muslim yang berdosa kerana dosa-dosanya adalah tidak dibenarkan walaupun mereka adalah pelaku dosa besar. (Lihat
al-Istizkar
, 3/29;
al-Tamhid
, 17/22)
Abu Bakr bin al-Munzir berkata: Rasulullah SAW mengajarkan salat jenazah atas semua orang Islam tanpa terkecuali. Baik mereka termasuk orang-orang yang baik atau jahat. (Lihat
al-Ausat fi Sunan wa al-Ijma’ wa al-Ikhtilaf
, 5/406)
Jika tidak diketahui apakah jenazah itu seorang Muslim atau bukan, dan dia meninggal di negeri Muslim dengan tanda-tanda Islam seperti khitan dan lainnya, maka solat jenazah dilakukan ke atasnya berdasarkan kesepakatan yang jelas dengan tempat asalnya di negeri orang Islam. Begitu juga jika tidak ada tanda-tanda kekufuran atau keislaman seperti yang diisyaratkan di negeri Muslim, maka jenazah itu diuruskan sebagai seorang Islam.
Namun begitu, sekiranya terdapat tanda-tanda kekafiran pada jenazah itu seperti tidak berkhitan atau dia membawa salib tetapi dia meninggal di negeri Muslim, maka terdapat perbezaan pendapat dalam kalangan ulama’:
Sebahagian daripada mereka berpendapat bahawa tidak boleh melaksanakan solat jenazah ke atasnya berdasarkan pada penampilan luarnya itu dan ini merupakan pendapat yang dikatakan oleh Imam Ahmad.
Sebahagian daripada mereka pulan berpendapat bahawa boleh melaksanakan solat jenazah ke atasnya berpegang pada asalnya dan dia pula meninggal dunia di negeri orang Islam, dan ini adalah pendapat ulama’ dalam mazhab Imam Ahmad, seperti yang dikemukakan oleh Ibn Rajab dalam kitabnya “
al-Qawa’id
“, dan ini juga merupakan pendapat dalam Mazhab al-Syafi’i. (Lihat
Fatawa al-Syabakah al-Islamiah
, 11/507)

Ibnu Hajar al-Haitami berkata dalam kitabnya
Tuhfah al-Muhtaj
: Tidak ada perbezaan dalam hal ini apakah terdapat tanda-tanda kekufuran seperti salib atau tidak, kerana keharaman (hukum) tersebut terkait dengan tempat (di mana dia meninggal). (Lihat
Tuhfah al-Muhtaj,
 3/161)
Namun, jika dia meninggal di negeri kafir dan terdapat tanda-tanda Islam padanya, maka Imam Ahmad dan para pengikut bersepakat bahawa solat jenazah ke atasnya diperbolehkan berdasarkan zahirnya meskipun bertentangan dengan tempat asalnya, kerana tempat asalnya di negeri kafir didahului dengan bukti yang menunjukkan tanda dia sebagai seorang Islam dan setiap individu itu dilahirkan dalam keadaan fitrah, iaitu Islam.
Selain itu, Mesyuarat Jawatankuasa Perundingan Hukum Syarak Wilayah Persekutuan yang bersidang pada 13 Julai 2000 telah bersetuju sekiranya didapati mayat-mayat yang tidak diketahui identitinya dan agamanya, maka pihak berwajib hendaklah menguruskan dengan memandikan, mengkapankannya tanpa disembahyangkan lalu mengkebumikannya di pinggir perkuburan Islam. Mesyuarat juga mendesak pihak kerajaan supaya menyediakan tanah perkuburan khas untuk mengkebumikan mayat-mayat seperti itu.
Kami berpendapat oleh kerana masa kini pengecaman mayat lebih mudah dengan alat-alat yang moden dan terkini maka ia boleh diklasifikasikan sama ada Muslim atau sebaliknya. Jika Muslim, maka ia akan mengikut cara Islam yang sebenarnya.
Alhamdulillah, harapan kami isu ini dapat diselesaikan dengan sebaik mungkin oleh pihak berwajib apabila berlaku kematian, mayat yang tidak dituntut serta tidak diketahui dengan jelas akan identiti agamanya. Kaedah menyebut:
نَحْنُ نَحْكُمُ بِالظَّوَاهِرِ وَاللهُ يَتَوَلَّى السَّرَائِرَ
Maksudnya
:
“Kami hanya  menetapkan hukum  berdasar yang zahir dan Allah yang menangani perkara yang tersembunyi.”
 (Lihat
 Talkhis al-Habir fi Ahadith al-Rafi‘i al-Kabir
, 4/192)
Kesimpulan
Sesungguhnya isu berkaitan jenazah begitu banyak dan besar dibincangkan oleh para ulama’. Ini secara tidak langsung menunjukkan betapa luasnya ilmu Islam itu sendiri yang perlu ditelaah dan dikaji untuk mendapatkan jawapan yang tuntas berasaskan dalil dan juga hujjah.
Kami berharap dengan jawapan ini sedikit sebanyak dapat memberikan kelegaan serta kedamaian dalam melayari bahtera kehidupan. Kami mengakhiri perbincangan ini dengan doa yang diajarkan oleh Allah SWT untuk kita sama-sama amalkan iaitu:
رَبَّنَا ٱغۡفِرۡ لَنَا وَلِإِخۡوَٰنِنَا ٱلَّذِينَ سَبَقُونَا بِٱلۡإِيمَٰنِ وَلَا تَجۡعَلۡ فِي قُلُوبِنَا غِلّٗا لِّلَّذِينَ ءَامَنُواْ رَبَّنَآ إِنَّكَ رَءُوفٞ رَّحِيمٌ

Maksudnya:
 “Wahai Tuhan Kami! Ampunkanlah dosa kami dan dosa saudara-saudara kami yang mendahului kami dalam iman, dan janganlah Engkau jadikan dalam hati perasaan hasad dengki dan dendam terhadap orang-orang yang beriman. Wahai Tuhan kami! Sesungguhnya Engkau Amat Melimpah Belas kasihan dan RahmatMu”.
(Surah al-Hasyr: 10)
Akhirnya, semoga dengan sedikit penjelasan yang diberikan ini mampu memberikan kepada kita sedikit kefahaman dalam menjalani kehidupan seharian yang lebih baik. Amin.
Wallahua`lam.
Bertarikh: 28 Jun 2023 bersamaan 9 Zulhijjah 1444 H


#2040: Jamak Solat ketika Bercuti Selama Seminggu

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum tuan Saya ingin bertanya mengenai jamak ketika perjalanan. Saya cuma agak keliru dengan tempoh hari kerana saya faham boleh setakat 3/4 hari selepas itu tidak boleh jamak dah Tapi ada juga yang cakap kalau contoh saya tinggal di Penang dan pergi bercuti di KL selama seminggu terus tak boleh jamak atau saya boleh jamak selama 3/4 hari tersebut kemudian hari ke 5/6/7 harus solat ikut waktu biasa Terima kasih.
Jawapan:
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Rukhsah iaitu kemudahan dan keringanan yang diberikan oleh Allah SWT kepada hambanya yang bermusafir. Keringanan (rukhsah) ini merupakan pemberian daripada Allah SWT kepada hambaNya, maka hendaklah kita menerimanya.
Firman Allah SWT:
 وَإِذَا ضَرَبْتُمْ فِي الْأَرْضِ فَلَيْسَ عَلَيْكُمْ جُنَاحٌ أَن تَقْصُرُوا مِنَ الصَّلَاةِ
Maksudnya:
 “Dan jika kamu bermusafir di muka bumi ini, maka tidak berdosa ke atas kamu untuk memendekkan solat (solat empat rakaat dijadikan kepada dua rakaat).”
(Surah al-Nisa’: 101)
Imam al-Nawawi berkata: “Ayat ini mengaitkan hukum qasar dengan al-dorb `ala al-ardh (permusafiran). Justeru, jika seseorang ialah penduduk suatu kota maka dia boleh qasar apabila dia berpisah daripada bangunan yang dinisbah kepada kota tersebut.” (Lihat
al-Majmu` Syarh al-Muhazzab
, 4/346)
Berbalik kepada soalan di atas, kami nyatakan dalam isu ini, sebenarnya kami telah jawab pada
#1704: Jamak Qasar bagi Orang yang Musafir untuk Kursus Seminggu:
https://maktabahalbakri.com/1707-jamak-qasar-bagi-orang-yang-musafir-untuk-kursus-seminggu/
Justeru itu, menjawab soalan di atas, kami
katakan jika sekiranya seseorang telah berazam untuk tinggal di tempat yang dia akan pergi selama empat hari atau lebih, maka ia bermaksud dia telah bermukim di tempat itu. Maka, sebaik sahaja dia sampai di tempat tersebut, statusnya dikira sebagai orang bermukim dan bukan lagi bermusafir. Oleh itu, dia wajib mendirikan solat secara sempurna seperti biasa
.
Hal ini seperti yang dijelaskan oleh Imam al-Nawawi, katanya:
وَلَوْ نَوَى إقَامَةَ أَرْبَعَةِ أَيَّامٍ بِمَوْضِعٍ انْقَطَعَ سَفَرُهُ بِوُصُولِهِ. وَلَا يُحْسَبُ مِنْهَا يَوْمَا دُخُولِهِ وَخُرُوجِهِ عَلَى الصَّحِيحِ.

Maksudnya:
“Sekiranya seseorang berniat untuk bermukim selama empat hari di tempat yang ditujunya, maka terputuslah musafirnya sebaik sahaja dia tiba (di tempat tersebut), dan tidak dikira dari tempoh itu, hari dia masuk (ke tempat itu) dan keluar (dari tempat itu) menurut pendapat yang sahih
.” (Lihat
Minhaj al-Talibin wa ‘Umdah al-Muftin fi al-Fiqh
, hlm. 44)
Hal ini kerana menurut pengarang al-Fiqh al-Manhaji, apabila berniat menetap selama empat hari (atau lebih), maka jadilah tempat yang dituju itu seolah-olah negerinya atau tempat tinggalnya yang tetap. Oleh itu dia tidak harus bersolat qasar lagi di situ dan haknya untuk bersolat qasar kekal semasa dalam perjalanan sahaja. (Lihat
al-Fiqh al-Manhaji
, 1/186).
Semoga kita semua termasuk dalam golongan yang mendirikan solat. Marilah sama-sama kita berdoa:
رَبِّ اجْعَلْنِي مُقِيمَ الصَّلَاةِ وَمِن ذُرِّيَّتِي ۚ رَبَّنَا وَتَقَبَّلْ دُعَاءِ
Maksudnya: “Wahai Tuhanku! Jadikanlah daku orang yang mendirikan sembahyang dan demikianlah juga zuriat keturunanku. Wahai Tuhan kami, perkenankanlah doa permohonanku.”
Bertarikh: 28 Jun 2023 bersamaan 9 Zulhijjah 1444 H


#2041: Niat Pahala Ibadah Korban Untuk Janin

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t Dato’ Seri. Saya ada persoalan jika seseorang melakukan ibadah korban dan berniat pahala ibadah tersebut untuk janin, apakah hukumnya?
Jawapan:
Waalaikumussalam w.b.t
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, ahli keluarga Baginda SAW, sahabat Baginda SAW serta orang-orang yang mengikuti jejak langkah Baginda SAW.
Membuat sembelihan adalah amalan yang dituntut oleh syara‘ bagi mereka yang mempunyai kemampuan. Ini berdasarkan firman Allah SWT:
فَصَلِّ لِرَبِّكَ وَانْحَرْ
Maksudnya:
“Oleh itu, kerjakanlah sembahyang kerana Tuhanmu semata-mata, dan sembelihlah korban (sebagai bersyukur).”
(Surah al-Kauthar: 2)
Daripada ‘Aisyah R.A, bahawa Rasulullah SAW bersabda:
مَا عَمِلَ آدَمِيٌّ مِنْ عَمَلٍ يَوْمَ النَّحْرِ أَحَبَّ إِلَى اللَّهِ مِنْ إِهْرَاقِ الدَّمِ، إِنَّهُ لَيَأْتِي يَوْمَ القِيَامَةِ بِقُرُونِهَا وَأَشْعَارِهَا وَأَظْلَافِهَا، وَأَنَّ الدَّمَ لَيَقَعُ مِنَ اللَّهِ بِمَكَانٍ قَبْلَ أَنْ يَقَعَ مِنَ الأَرْضِ، فَطِيبُوا بِهَا نَفْسًا
Maksudnya:
“Tidak ada amalan yang dilakukan oleh anak adam pada hari al-Nahr (Raya Aidiladha) yang lebih dicintai oleh Allah selain daripada menumpahkan darah (binatang korban). Sesungguhnya ia akan datang pada hari Kiamat dengan tanduknya, bulunya dan kukunya dan sesungguhnya darah tersebut akan sampai kepada redha Allah SWT sebelum ia jatuh ke bumi. Maka, bersihkanlah jiwa kamu (dengan berkorban).”
Riwayat al-Tirmizi (1493) Imam al-Tirmizi menghukum hadith ini sebagai hasan gharib
Hadith ini menunjukkan ibadah yang paling afdhal untuk dilaksanakan pada hari raya Aidil Adha adalah dengan menumpahkan darah korban. Ini kerana, ia akan datang pada hari akhirat seperti mana ia di dunia tanpa terdapat kekurangan padanya agar setiap daripada anggota itu terdapat padanya ganjaran (pahala) dan ia juga akan menjadi tunggangan orang yang berkorban itu ketika melintasi titian sirat. (Lihat
Tuhfah al-Ahwazi
, 5/61)
Melihat kepada persoalan yang diutarakan, kami datangkan terlebih dahulu maksud janin. Menurut
Kamus Dewan Bahasa dan Pustaka Edisi Keempat
, janin bermaksud lembaga yang masih dalam kandungan, atau disebut di dalam bahasa Arab sebagai
mudghah
 (manusia yang cukup sifat dalam kandungan).
Diriwayatkan daripada Abdullah bin Mas‘ud R.A bahawa Rasulullah SAW bersabda:
إِنَّ أَحَدَكُمْ يُجْمَعُ خَلْقُهُ فِي بَطْنِ أُمِّهِ أَرْبَعِينَ يَوْمًا ثُمَّ يَكُونُ عَلَقَةً مِثْلَ ذَلِكَ ثُمَّ يَكُونُ مُضْغَةً مِثْلَ ذَلِكَ ثُمَّ يَبْعَثُ اللهُ مَلَكًا فَيُؤْمَرُ بِأَرْبَعِ كَلِمَاتٍ وَيُقَالُ لَهُ: اكْتُبْ عَمَلَهُ وَرِزْقَهُ وَأَجَلَهُ وَشَقِيٌّ أَوْ سَعِيدٌ ثُمَّ يُنْفَخُ فِيهِ الرُّوحُ
Maksudnya:
“Sesungguhnya setiap daripada kamu dihimpunkan penciptanya di dalam perut ibunya selama empat puluh hari, kemudian menjadi ‘alaqah (embrio) selama itu pula (40 hari), kemudian menjadi mudhghah (janin) selama itu pula (40 hari); kemudian Allah mengutus seorang malaikat lalu diperintahkan empat kalimat (hal), dan dikatakan kepadanya: Tulislah amal, rezeki dan ajalnya, serta celaka atau bahagianya, kemudian ditiupkan ruh kepadanya.”
Riwayat al-Bukhari (3208) dan Muslim (2643)
Berdasarkan takrif janin di atas, dan hadith Abdullah bin Mas‘ud R.A yang kami datangkan ini, dapat difahami bahawa
mudghah
(janin) ini adalah kandungan yang telah mencapai 120 hari atau 4 bulan, dan malaikat telah meniupkan roh kepadanya. Perbahasan ini ada disebutkan di dalam
al-Mausu‘ah al-Fiqhiyyah al-Kuwaitiyyah
 dalam bab “Hukum Menggugurkan Janin Selepas Ditiupkan Roh”. (Lihat
al-Mausu‘ah al-Fiqhiyyah al-Kuwaitiyyah
, 2/57)
Ulama’ juga ada membahaskan berkenaan pengurusan janin yang gugur jika ia mati, dan mereka memecahkan perbahasan ini kepada beberapa keadaan.
Al-Khatib al-Syirbini menyebutkan berkenaan janin yang telah lengkap rupa parasnya sebagai manusia bahawa:
Jika janin yang gugur itu tidak menunjukkan sebarang tanda-tanda bahawa dia bernyawa, maka tidak boleh disolatkan. Akan tetapi sunat dimandikan, dikafankan dengan potongan kain dan dikebumikan.
Jika janin yang gugur itu diketahui hayatnya, seperti keluar suaranya, menangis, dan kemudian mati, maka hukumnya sama seperti kanak-kanak yang besar. Wajib dimandikan, dikafankan dengan tiga helai pakaian, disolatkan, dan dikebumikan. Ini kerana tanda hidup dan matinya telah wujud secara pasti. (Lihat
al-Iqna‘ fi Hilli Alfaz Abi Syuja‘
, 1/203)
Melihat kepada perbahasan di atas, kami cuba membahagikan isu berniat kurban untuk janin ini kepada dua keadaan:
Keadaan Pertama: Janin Tersebut Masih di Dalam Kandungan
Jika janin tersebut masih dalam kandungan ibunya,
tidak boleh
 berniat korban untuk janin meskipun telah melebihi 4 bulan. Hal yang demikian kerana dia masih belum dilahirkan. Bahkan segala tuntutan bagi mereka yang hidup seperti aqiqah juga tidak dibenarkan sehinggalah selepas dilahirkan.
Keadaan Kedua: Janin Tersebut Gugur Daripada Kandungan
Boleh
 untuk berniat korban kepada janin tersebut. Hukum ini diqiaskan kepada keadaan kedua yang disebutkan oleh al-Khatib al-Syirbini, apabila janin yang gugur menunjukkan tanda-tanda dia bernyawa sebelum meninggal dunia. Hukum janin tersebut diumpamakan seperti hukum orang hidup, kerana tertaklif kepada mereka agar dimandikan, disolatkan, dikafankan dan disembahyangkan selepas meninggal dunia.
Ini juga berdasarkan hadith yang diriwayatkan daripada Ummul Mu’minin ‘Aisyah R.Anha bahawa Rasulullah SAW bersabda ketika beliau melakukan sembelihan:
بِاسْمِ اللَّهِ اللَّهُمَّ تَقَبَّلْ مِنْ مُحَمَّدٍ وَآلِ مُحَمَّدٍ وَمِنْ أُمَّةِ مُحَمَّدٍ
Maksudnya:
“Bismillah, Wahai tuhan kami, terimalah daripada Muhammad dan daripada aali (keluarga) Muhammad dan daripada umat Muhammad.”
Riwayat Muslim (1967)
Imam al-Nawawi mengatakan bahawa, hadith ini digunakan oleh mereka yang berpandangan boleh niat berkongsi pahala korban dengan kaum keluarga, dan ini merupakan pandangan Mazhab al-Syafi‘i dan majoriti mazhab lain. Al-Thauri dan Abu Hanifah serta ashabnya memakruhkan perkara tersebut, manakala al-Tahawi menyangka hadith ini telah dimansukhkan atau dikhususkan hanya untuk Nabi SAW. (Lihat
al-Minhaj Syarh Sahih Muslim
, 13/122)
Dr. Muhammad al-Zuhaili menyebutkan bahawa sah hukumnya korban bagi si mati sekalipun tidak diwasiatkan kerana ianya seperti sedekah, maka hukumnya sah juga bagi si mati dan ianya memberi manfaat buatnya (Lihat
al-Mu‘tamad fi al-Fiqh al-Syafi‘i
, 2/490)
Kami simpulkan daripada perbincangan di atas, hukum melakukan ibadah korban ke atas janin:
Jika masih di dalam kandungan ibunya, maka tidak boleh diniatkan pahala korban baginya sehinggalah dia dilahirkan.
Jika gugur dan mempunyai tanda-tanda dia bernyawa, lalu meninggal, maka hukumnya harus untuk berniat korban baginya.
Semoga Allah SWT menerima semua amalan dan ibadah yang kita kerjakan dengan ikhlas dan hanya mengharapkan keredhaan-Nya. Amin.
Wallahu a‘lam
Bertarikh: 28 Jun 2023 bersamaan 9 Zulhijjah 1444 H


#2042: Adakah Dibolehkan Melaungkan Azan Pada Majlis Angkat Sumpah?

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum wbt Dato, Adakah boleh dilaungkan azan di dalam majlis seperti contoh majlis angkat sumpah jawatan?

Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami mulakan perbahasan ini dengan sebuah hadith yang diriwayatkan daripada Umar Bin al-Khattab bahawa Rasulullah SAW bersabda :
يَا بِلَالُ قُمْ فَنَادِ بِالصَّلَاةِ
Maksudnya:

Wahai Bilal, berdirilah dan serukan solat.
Hadith riwayat al-Bukhari (579) dan Muslim (377)
Azan disyariatkan apabila masuk  waktu solat seperti yang disebut dalam sebuah hadith yang diriwayatkan oleh Malik bin Al-Huwairith R.A beliau berkata bahawa Rasulullah S.A.W bersabda :
فَإِذَا حَضَرَتِ الصَّلاَةُ فَلْيُؤَذِّنْ لَكُمْ أَحَدُكُمْ
Maksudnya
 :
Maka apabila waktu solat telah masuk, hendaklah salah seorang dari kamu melaungkan azan
.
Riwayat al-Bukhari (628)
Allah SWT mensyariatkan laungan azan bagi menyeru umat Islam untuk mengerjakan solat berjemaah di masjid. Hukumnya adalah sunat
muakkad
 bagi solat Jumaat dan solat fardhu lima waktu. (Lihat
al-Taqrirat al-Sadidah fi al-Masail al-Mufidah
: 229)
Imam Nawawi dalam Majmu’ menyatakan: menurut pendapat mazhab kami yang masyhur bahawa kedua-duanya(azan dan iqamah) adalah sunat bagi kesemua solat ketika bukan musafir dan juga ketika musafir sama ada secara berjemaah dan solat bersendirian.

(Lihat
 Al-Majmu’ Syarah al-Muhazzab, Al-Nawawi
(3/82).
Selain itu, disunatkan juga azan dan iqamat juga pada beberapa ketika dan keadaan diluar solat. Antaranya:
Disunatkan azan: Dalam keadaan sedih, pergaduhan, marah, kepada sesiapa tidak terkawal perilakunya sama ada manusia atau haiwan, ketika kebakaran dan ketika dirasuk oleh jin.
Disunatkan azan dan iqamat: Di telinga bayi yang baru lahir, menghantar orang yang akan bermusafir dan ketika menurunkan mayat ke dalam kubur. (Rujuk
al-Taqrirat al-Sadidah fi al-Masail al-Mufidah
: 229)
Diriwayatkan daripada Jabir Bin Abdullah bahwa Rasulullah SAW bersabda :
إذَا تَغَوَّلَتْ لَكُمُ الغِيلان فَنادُوا بالأذَانِ
Maksudnya
:
Apabila ghailan muncul (menghantui) kalian, maka teriakkanlah adzan
.
Riwayat Ibn Majah (329)
Imam al-Nawawi menyatakan : Tolaklah kejahatan syaitan dengan azan, kerana syaitan akan menjauh dan melarikan diri apabila mendengar suara azan. (Lihat
al-Azkar,
 hlm. 364 ).
Menjawab bagi persoalan di atas, setelah meneliti pandangan fuqaha kami nyatakan di sini, pada asalnya azan disyariatkan untuk memberitahu masuknya waktu solat lima waktu  dan ia tidak disyariatkan selain waktu solat melainkan beberapa keadaan yang disunatkan untuk melaungkan azan seperti yang telah diterangkan di atas.  Maka dalam isu ini melaungkan azan pada majlis angkat sumpah bukanlah termasuk dalam keadaan yang diharuskan untuk melaungkan azan.
Justeru, kami nasihati supaya bertanyalah para alim ulama sebelum melakukan sesuatu supaya tidak melakukan apa yang menyalahi sunnah Rasulullah SAW.
Semoga Allah SWT memberi ilmu dan kefahaman yang jelas dalam menjalani kehidupan seharian dan kami akhiri dengan doa:
رَبَّنَا آتِنَا فِي الدُّنْيَا حَسَنَةً وَفِي الْآخِرَةِ حَسَنَةً وَقِنَا عَذَابَ النَّارِ
Maksudnya
:
“Wahai Tuhan kami, berilah kami kebaikan di dunia dan kebaikan di akhirat, dan peliharalah kami dari azab neraka.”
(Surah al-Baqarah :201)
Bertarikh: 28 Jun 2023 bersamaan 9 Zulhijjah 1444 H


#2043: Menonton Filem Cetak Rompak Bagi Orang Bukan Islam

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dr, saya nak tanya berkenaan menonton drama atau filem oleh bukan muslim misalnya drama korea dari platform cetak rompak? Adakah ada perbezaan kalau muslim tidak boleh, non muslim boleh tengok yang cetak rompak. Mohon penjelasan. Terima kasih
Jawapan:
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Definisi Cetak Rompak
Menurut Kamus Dewan Edisi ke-4, cetak rompak bermaksud perbuatan menerbitkan hasil cipta/karya orang lain tanpa kebenaran dan membayar royalty kepada mereka. Hal ini akan menyebabkan penerbit filem tidak mendapat keuntungan yang sepatutnya.
Kami mulakan dengan firman Allah SWT:
وَلَا تَأْكُلُوا أَمْوَالَكُم بَيْنَكُم بِالْبَاطِلِ وَتُدْلُوا بِهَا إِلَى الْحُكَّامِ لِتَأْكُلُوا فَرِيقًا مِّنْ أَمْوَالِ النَّاسِ بِالْإِثْمِ وَأَنتُمْ تَعْلَمُونَ
Maksudnya:
 “Dan janganlah kamu makan (atau mengambil) harta (orang-orang lain) di antara kamu dengan jalan yang salah, dan jangan pula kamu menghulurkan harta kamu (memberi rasuah) kepada hakim-hakim kerana hendak memakan (atau mengambil) sebahagian dari harta manusia dengan (berbuat) dosa, padahal kamu mengetahui (salahnya).”
(Surah al-Baqarah: 188)
Ayat di atas boleh difahami bahawa, janganlah sebahagian daripada kamu memakan (mengambil) harta sebahagian yang lain dengan cara yang batil seperti sumpah yang dusta, merampas, mencuri, rasuah, riba dan lain-lain. Selain itu, janganlah kamu menyampaikan hujah-hujah yang batil kepada hakim bagi tujuan memakan harta segolongan manusia dengan cara yang salah sedangkan kamu tahu perkara itu adalah haram ke atas kamu (melakukannya). (Lihat
al-Tafsir al-Muyassar
, hlm. 29)
Berbalik kepada soalan di atas, kami nyatakan
hukum menonton filem secara cetak rompak adalah haram kerana ia merupakan hak cipta orang lain. Namun, bagi orang bukan Islam, mereka tetap dikira berdosa walaupun mereka bukan Islam. Hal ini kerana Allah telah menetapkan perkara yang dibolehkan dan dilarang seperti minum arak, makan khinzir dan seumpamanya.
 Maka, perlu kita fahami bahawa meskipun mereka tidak dikenakan hukuman di dunia, namun mereka akan dikenakan hukuman di akhirat kerana melakukan perkara yang haram. Hal ini sebagaimana firman Allah SWT:
يَا أَيُّهَا النَّاسُ كُلُوا مِمَّا فِي الْأَرْضِ حَلَالًا طَيِّبًا وَلَا تَتَّبِعُوا خُطُوَاتِ الشَّيْطَانِ ۚ إِنَّهُ لَكُمْ عَدُوٌّ مُّبِينٌ
Maksudnya:
Wahai sekalian manusia! Makanlah dari apa yang ada di bumi yang halal lagi baik, dan janganlah kamu ikut jejak langkah Syaitan; kerana sesungguhnya Syaitan itu ialah musuh yang terang nyata bagi kamu.
Surah al-Baqarah (168)
Ibn Kathir menyatakan bahawa Allah SWT menghalalkan bagi sekalian makhluk-Nya memakan apa sahaja di atas muka bumi ini dengan sesuatu yang halal lagi baik.
(Lihat
Tafsir al-Quran al-‘Azim
, 1/478)
Maka, dapat difahami di sini bahawa Allah memerintahkan sekalian manusia untuk makan makanan yang halal dan bukan hanya diperintahkan bagi orang Islam sahaja. Oleh itu, orang yang bukan Islam apabila mereka melakukan sesuatu yang haram, maka mereka akan dihukum di akhirat kelak.
Walaupun begitu, kami tegaskan di sini bahawa bukan  semata-mata isu cetak rompak tetapi kandungan filem juga perlu diambil kira, terutamanya yang bersifat jauh dari syariat bahkan mengandungi pelbagai unsur yang menyalahi agama. Filem seperti ini tidak sewajarnya menjadi tontotan kepada umat Islam.
Akhir kalam, semoga dengan sedikit penjelasan yang diberikan ini mampu memberikan kepada kita sedikit kefahaman dalam menjalani kehidupan seharian yang lebih baik. Amin.
Bertarikh: 28 Jun 2023 bersamaan 9 Zulhijjah 1444 H


#2044: Abang Kandung Yang Lahir Selepas 3 Bulan Perkahwinan Dinasabkan Kepada Bapanya

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Saya ingin bertanyakan soalan tentang ibu saya. untuk makluman ustaz ibu saya baru sahaja meninggal dunia bulan Mei yang lepas. Baru-baru ni saya pergi JPN untuk daftar kematian ibu tetapi bila saya lihat sijil pernikahan ibu dan ayah timbul kemusykilan.
Abang saya dilahirkan selepas 3 bulan perkahwinan mereka. Automatik abang saya itu diiktiraf sebagai anak tidak sah taraf, tetapi abang saya telah di BIN kan dgn nama ayah sampai sekarang. Abang sudah berkahwin dan mempunyai anak.
Persoalannya, apa yang saya harus lakukan untuk perkara ini. Ayah masih ada lagi, tetapi sedang uzur. Saya sangat menyayangi ibu saya dan takut ibu terseksa di alam barzakh. Saya minta sangat pertolongan ustaz tentang perkara ini. Terima kasih ustaz.
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Nasab berasal daripada kalimah نَسَبَ – يَنسِبُ, jika disebut يَنْسِبُهُ (
yansibuhu
) adalah menisbahkan seseorang kepada bapanya. Nasab juga pada bahasa dengan makna
qarabah
. Dijamakkan dengan kalimah أَنْسَابٌ (
ansab
).  (Lihat
Lisan al-Arab
, 1/755)
Imam Raghib al-Asfahani mendefinisikan nasab dan nisbah sebagai persekutuan pada salah seorang ibu atau bapa, sama ada hubungan menegak seperti nasab antara bapa dan anak-anak; atau hubungan melintang seperti nasab antara saudara-mara dan bapa-bapa saudara. (Lihat
al-Mufradat fi Gharib al-Quran
, hlm. 801).
Syeikh Wahbah al-Zuhaili pula berkata: “Nasab merupakan penyandar yang paling kukuh yang berdirinya sebuah keluarga. Ia mengikat unit-unit keluarga dengan ikatan atas asas kesatuan darah, dan juz’i pada bahagiannya. Ini kerana anak sejuzuk daripada bapanya dan bapa adalah sejuzuk daripada anaknya. Ia merupakan nikmat yang agung, kurniaan Allah kepada manusia. Justeru, memelihara nasab adalah salah satu daripada maqasid syariah yang lima.” (Lihat
al-Fiqh al-Islami wa Adillatuh
, 10/7247).
Berdasarkan keterangan di atas, jelas bahawa nasab adalah suatu perkara yang teramat penting dalam kehidupan manusia. Ia bahkan dimuliakan dan hanya boleh disahkan dengan hubungan perkahwinan.
Adakah Boleh Dinasabkan Anak Zina Kepada Bapa Biologi Mereka?
Para fuqaha’ telah menetapkan beberapa kaedah untuk mensabitkan nasab. Antara:
Perkahwinan
Persaksian
Pengakuan (ikrar)
Qiyafah (pengecaman melalui persamaan fizikal antara dua orang oleh pakar)
Kaedah perkahwinan adalah satu dalil yang menyebabkan nasab atau mem’bin’/’binti’kan anak. Bahkan, kaedah ini disepakati oleh semua fuqaha’ tanpa terdapat khilaf. Kaedah pensabitan nasab melalui perkahwinan boleh membatalkan kaedah-kaedah lain jika berlaku pertembungan.
Syeikh Najib al-Muti’ie menyebut bahawa tiada khilaf dalam kalangan ahli ilmu bahawa anak zina tidak disabitkan nasab kepada lelaki yang berzina dengan ibu anak tersebut dan mereka tidak saling mewarisi. (Lihat
Takmilah al-Majmu’ Syarh al-Muhazzab
, 16/222)
Imam Ibn Rusyd al-Maliki berkata: “Jumhur telah bersepakat bahawa anak-anak zina tidak dinasabkan kepada ayah-ayah mereka melainkan jika berlaku semasa zaman Jahiliyyah kerana terdapat riwayat daripada Umar al-Khattab berkenaan khilaf para sahabat tentang perkara ini. Manakala satu sebahagian pihak memiliki pandangan
 syaz
 (pelik) yang mengatakan bahawa anak zina boleh dinasabkan kepada bapa mereka sewaktu zaman Islam.” (Lihat
Bidayah al-Mujtahid
, 4/142).
Ibn Qudamah al-Hanbali menyebut: “Anak zina tidak dinasabkan (kepada bapa biologinya) di sisi jumhur ulama. Al-Hasan (al-Basri) dan Ibn Sirin berkata: Dinasabkan kepada lelaki yang menyetubuhi itu jika ditegakkan hukum hudud ke atasnya (seperti sebatan 100 kali) dan anak itu boleh mewarisinya. Berkata Ibrahim (al-Nakhaie): Dinasabkan jika dihukum rotan sebagai hudud, atau memiliki wanita yang disetubuhi. Berkata Ishaq: Dinasabkan kepadanya. Ini juga disebut oleh Urwah (bin al-Zubair) dan Sulaiman bin Yasar. Ali bin Asim meriwayatkan daripada Abu Hanifah yang berkata: Aku melihat tiada masalah bagi seorang lelaki yang telah berzina dengan seorang wanita lalu dia hamil akibat itu untuk lelaki itu berkahwin dengannya supaya menutup (aib) ke atas wanita itu, dan anak itu dianggap anaknya.” (Lihat
 al-Mughni
, 6/345).
Dalam sebuah kisah, pernah diriwayatkan bahawa seorang lelaki telah berkahwin. Kemudian isterinya melahirkan anak selepas 6 bulan daripada perkahwinan. Hal ini diadukan kepada Saidina Uthman RA, maka dia mahu merejam perempuan tersebut. Lantas jawab Ibn ‘Abbas, “Adapun sesungguhnya kalaulah mungkin aku berhujah dengan kamu kepada kitab Allah, nescaya aku menang. Ini kerana firman Allah SWT, (وَحَمْلُهُ وَفِصَالُهُ ثَلَاثُونَ شَهْرًا) maksudnya “dan tempoh hamilnya serta berpisah daripada susu ibunya 30 bulan” (وَفِصَالُهُ فِي عَامَيْنِ) maksudnya “dan berpisah dari susu ibunya dalam tempoh 2 tahun. Justeru, hamil di sini hanya 6 bulan. Lantas Saidina Uthman mengambil pendapat Ibn Abbas dan tidak menghukumnya dengan had. (Lihat
al-Bada’i` al-Sana’i`,
3/211)
Al-Lajnah al-Da’imah
 dalam fatwa bernombor 3408 dan 3056 juga menyebut bahawa yang sahih daripada pendapat ulama bahawa tidak boleh disabitkan nasabnya kepada yang menyetubuhi ibunya kecuali nikah yang sah atau fasid, nikah syubhah, perhambaan atau syubhah perhambaan.
Kesimpulan
Dalam persoalan yang diajukan di atas, kami katakan bahawa
 jumhur ulama’ melarang untuk membinkan atau membintikan anak tak sah taraf kepada ayah biologinya berdasarkan dalil kuat daripada nas al-Qur’an, hadith, amalan sahabat dan jumhur fuqaha.
  Nasab anak kepada ibunya tetap sabit pada semua keadaan kelahiran samada secara syar’i atau tidak. Adapun nasab anak kepada bapanya, ia tidak sabit kecuali melalui pernikahan yang sahih atau fasid atau
wat’i syubhah
 atau ikrar dengan nasab.
Islam telah membatalkan apa yang diamalkan di zaman Jahiliyyah dengan menghubungkan anak-anak hasil daripada zina kepada nasab penzina. Begitu juga nas menunjukkan anak itu dinasabkan dengan bapa selepas sabit bersamanya bapa dan ibunya iaitu selepas berlakunya persetubuhan dalam perkahwinan yang sahih atau fasid dan inilah pendapat jumhur.
Mesyuarat Jawatankuasa Perundingan Hukum Syarak Pejabat Mufti Wilayah Persekutuan yang bersidang pada 31 Julai 2017 telah memutuskan bahawa anak yang tidak taraf tidak boleh dibinkan atau dibintikan kepada ayah biologinya, seperti mana yang diputuskan oleh Jumhur ulama. Sehubungan dengan itu, hendaklah dinasabkan anak itu kepada Abdullah atau kepada nama-nama Allah yang mulia atau seperti cadangan yang dinyatakan di atas. Mesyuarat juga bersetuju bahawa asas yang digunapakai ialah maslahah umum (yakni implikasi zina yang merosakkan masyarakat dan sistem keluarga secara keseluruhan) lebih utama dijaga berbanding maslahah khusus (yakni aib yang mungkin dialami oleh anak zina). Ini bertepatan dengan Maqasid al-Syariah yang meletakkan pemeliharaan nasab sebagai
dharuriyyah
 (kepentingan yang sangat penting) di dalam Islam.
Justeru, kami menasihati kepada saudara yang bertanya supaya merujuk dulu hal ini kepada bapa saudara untuk bertanyakan berkenaan hal yang sebenar, jika benar perkara tersebut, kami sarankan supaya saudara berbincang dengan abang saudara bagi menyelesaikan isu ini secara baik dan harmoni.
Kami juga mengesyorkan agar kita ber
husnu zhan
(bersangka baik) kepada ibu bapa kita. Sementelahan lagi peristiwa ini berlaku sudah puluhan tahun. Ketika itu, boleh jadi berlaku perkahwinan yang awal tetapi perkahwinan yang didaftar dan dirasmikan agak terlewat. Justeru, alangkah baiknya peristiwa seperti ini kita melihat ke arah hadapan. Apatah lagi, orang yang terbabit sudah meninggal dunia dan yang lain sudah uzur.
Semoga segala permasalahan yang dihadapi oleh saudara dan keluarga dapat diselesaikan dengan cara yang baik. Semoga Ibu dan bapa saudara diampuni dosa mereka atas kesilapan yang telah dilakukan suatu ketika dahulu. Kami akhiri dengan doa:
اَللَّهُمَّ اغْفِرْلَنَا ذُنُوْبَنَا وَلِوَالِدَيْنَا وَارْحَمْهُمَا كَمَا رَبَّيَانَا صِغَارًا
Maksudnya:

“Ya Allah! ampunilah dosa kami dan dosa kedua orang tua kami dan kasihilah mereka sebagaimana mereka mengasihi kami sejak kecil.”
Akhirnya, semoga dengan sedikit penjelasan yang diberikan ini mampu memberikan kepada kita sedikit kefahaman dalam menjalani kehidupan seharian yang lebih baik. Amin.
Wallahua`lam.
Bertarikh: 28 Jun 2023 bersamaan 9 Zulhijjah 1444 H


#2045: Kupon Sebagai Pertaruhan Dalam Permainan

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Saya ada persoalan berkenaan kaedah jualan. Murid membeli kupon dari pihak sekolah. Kupon diguna untuk menyertai aktiviti atau permainan oleh guru sukan.
Jika murid berjaya mendapat sasaran yang tinggi murid, akan diberikan hadiah saguhati, jika tidak berjaya, murid tidak dapat apa-apa hadiah mahupun pulangan. Hadiah tersebut dibeli oleh guru daripada modal kupon yang dibeli oleh murid. Apakah hukum jual beli kaedah ini?
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Pertamanya, persoalan yang saudara kemukakan sebenarnya perlu difahami dengan baik. Hal ini kerana kaedah menyebut:
الْحُكْمُ عَلَى الشَّيْءِ فَرْعٌ عَنْ تَصَوُّرِهِ
Maksudnya: “Hukum atas suatu perkara terbina atas pandangan keseluruhan perkara tersebut.” (Lihat
Syarh al-Kaukab al-Munir
, 1/50)
Dalam menjawab persoalan di atas, kami kemukakan terlebih dahulu takrif judi. Dalam Kamus Dewan Edisi Keempat, definisi judi diertikan sebagai: “Permainan dengan memakai wang dan lain-lain sebagai taruhan”.
Definisi ini tidak jauh dengan makna pertaruhan (qimar), seperti yang ditakrif oleh Imam al-Jurjani sebagai:
كُلُّ لَعِبٍ يُشْتَرَطُ فِيْهِ غَالِبًا مِنَ الْمُتَغَالِبَيْنِ شَيْئًا مِنَ الْمَغْلُوْبِ
Maksudnya:
“Setiap permainan yang mensyaratkan peserta yang kalah memberikan sesuatu (seperti duit) kepada peserta yang menang.” (Lihat
al-Ta’rifat
, hlm. 179)
Firman Allah SWT:
إِنَّمَا ٱلۡخَمۡرُ وَٱلۡمَيۡسِرُ وَٱلۡأَنصَابُ وَٱلۡأَزۡلَٰمُ رِجۡسٞ مِّنۡ عَمَلِ ٱلشَّيۡطَٰنِ فَٱجۡتَنِبُوهُ لَعَلَّكُمۡ تُفۡلِحُون

Maksudnya: “Sesungguhnya arak, judi, pemujaan berhala, dan menilik nasib dengan anak panah adalah kotor (keji) dari perbuatan syaitan, maka hendaklah kamu menjauhinya supaya kamu berjaya”
(Surah al-Maidah: 90)
Al-Mahalli dalam tafsirnya menyebut: (الْخَمْر) ialah minuman yang memabukkan yang meliputi akal, dan (الْمَيْسِر) adalah perjudian, (الْأَنْصَاب) adalah berhala-berhala, (الْأَزْلَام) adalah anak panah, dan (رِجْس) ialah benda yang keji dan kotor, dan (مِنْ عَمَل الشَّيْطَان) bermaksud tipu-dayanya. (Lihat
Tafsir al-Jalalain
, hlm. 154)
Selain itu, daripada segi istilah, terdapat beberapa takrifan judi yang dikemukakan oleh para ulama antaranya:
Ibn Hajar al-Haitami menyebut judi adalah merujuk kepada sebarang jenis pertaruhan. (Lihat
 al-Zawajir ‘an Iqtiraf al-Kaba’ir
, 2/200)
Al-Mawardi menyebut judi ialah suatu pertandingan yang menjadikan pihak yang terlibat tidak terlepas daripada menjadi pemenang (mengambil) atau tewas (menyerahkan) hadiah yang dipertaruhkan. (Lihat
al-Hawi al-Kabir
, 13/379)
Ibn Qudamah pula mengatakan judi ialah pertandingan yang tidak sunyi salah satu daripada keduanya untuk menang atau kalah. (Lihat
al-Mughni
, 10/171)
Menurut Ibn Taimiyyah, judi merupakan pengambilan sebahagian daripada harta seseorang, kemudian dipertaruhkan sama ada seorang itu mendapat hasil atau tidak mendapat apa-apa. (Lihat
Majmu’ al-Fatawa
, 19/283)
Imam Malik menyatakan judi terdiri daripada dua jenis:
Judi yang bersifat sia-sia (lagha) seperti permainan yang menggunakan buah dadu, catur dan sebarang elemen hiburan yang tidak bermanfaat.
Judi yang bersifat pertaruhan iaitu apa-apa yang membahaya atau menggadaikan diri orang lain. (Lihat
al-Jami’ li Ahkam al-Quran
, 3/52)
Syeikh Rasyid Ridha mentafsirkan judi (al-maisir) dalam al-Quran sebagai permainan untuk mencari keuntungan tanpa menggunakan akal dan tanpa bekerja keras. (Lihat
Tafsir al-Manar
, 2/258)
Syeikh Ali al-Sabuni menyebut, judi adalah setiap permainan yang memberikan keuntungan bagi satu pihak dan kerugian bagi pihak yang lain. (Lihat
Rawa’i al-Bayan fi Tafsir Ayat al-ahkam min al-Quran
, 1/279)
Daripada takrifan yang dikemukakan oleh para ulama di atas, maka dapat kita fahami bahawa judi ialah satu permainan yang mengandungi pertaruhan daripada pihak bertanding di mana ia mengakibatkan kemenangan pada sebelah pihak manakala pihak yang lain mengalami kerugian.
Dalam mengklasifikasikan sesuatu permainan sebagai judi, para ulama telah mensyaratkan ciri-ciri berikut:
Ia disertai oleh dua orang atau lebih atau dua kumpulan manusia atau lebih.
Setiap pihak mempertaruhkan sesuatu harta atau manfaat.
Mana-mana pihak yang menang akan memperolehi harta atau manfaat dari pihak yang kalah di samping menyimpan harta dan mafaat yang ia pertaruhkan.
Berdasarkan ini para ulama berpendapat bahawa mana-mana permainan yang mana pemenangnya memperolehi manfaat yang disediakan oleh pihak ketiga, bukan dari pihak-pihak yang terlibat dalam permainan itu. Permainan seperti ini dinamakan sebagai pertandingan dan manfaat yang diperolehi dianggap sebagai hadiah.
Satu permainan juga tidak dianggap sebagai judi sekiranya manfaat yang diperolehi berasal dari satu pihak seperti sekiranya seorang berkata kepada temannya “Jika kamu boleh mengalahkan saya, saya akan memberimu hadiah. Akan tetapi jika kamu kalah, tiada kewajipan atas kamu terhadap saya.” Ini berdasarkan kepada sebuah hadis yang diriwayatkan oleh Abu Dawud yang mana Rasulullah SAW diajak oleh seorang kafir Quraisy bernama Rukanah untuk bergusti dengan hadiah beberapa kambing, jika Rasulullah SAW menang. Rasulullah SAW menerima cabaran itu dan beliau menang dalam pertandingan.
Selain itu, sebarang permainan apabila seorang di antara yang bertaruh menang lalu mendapatkan taruhan itu sedang bila kalah maka dia berhutang kepada temannya dianggap sebagai judi yang diharamkan.
Syeikh Dr. Yusuf al-Qaradhawi juga menyebut dalam kitabnya yang telah kami terjemahkan berkata: “Tetapi sekiranya hadiah tersebut (atau benda pertaruhannya) dikeluarkan dari kedua-duanya sekali dan mereka yang bertaruh dengan syarat siapa yang menang antara keduanya, maka dia berhak mengambil kedua-duanya (taruhan) sekali. Maka jelaslah ini merupakan perjudian yang diharamkan oleh Islam. Justeru, mengambil yuran peserta bagi tujuan hadiah kepada para pemenang ialah satu bentuk pertaruhan yang diharamkan kerana mengakibatkan kerugian seumpama main nasib atas pihak yang kalah.”  (Lihat
Halal & Haram dalam Islam,
 hlm. 558)
Kesimpulan
Berkenaan dengan persoalan di atas, berdasarkan pemahaman kami, kupon itu dijual kepada murid dengan menjadikan ia sebagai pertaruhan nasib terhadap aktiviti permainan tersebut, dan sekiranya dia berjaya, maka dia memperolehi hadiah, dan jika dia gagal, dia mendapat kerugian dan tidak memperoleh apa-apa daripada aktiviti tersebut. Tambahan pula, hadiah yang dibeli oleh penganjur pula merupakan wang daripada modal kupon yang dibeli oleh murid. Hal ini jelas bertepatan dengan takrif dan definisi judi yang kami terangkan di atas.
Sebagai langkah keluar bagi isu ini, kami cadangkan supaya permainan-permainan yang dianjurkan tersebut tidak dikenakan apa-apa bayaran melalui kupon atau seumpamanya, dan hadiah yang diberikan dicari melalui sumber yang lain sama ada melalui sumbangan atau seumpamanya. Jika perlu juga kepada bayaran, bayaran itu hendaklah digunakan atas tujuan pengurusan seperti sewaan atau yuran untuk penyediaan makanan dan minuman dan seumpamanya.
Akhirnya, semoga Allah SWT membebaskan kita daripada terperangkap dalam dosa perjudian. Amin. Kami tutup dengan doa:
اللَّهُمَّ أَرِنَا الْحَقَّ حَقًّا، وَارْزُقْنَا اتِّبَاعَهُ، وَأَرِنَا الْبَاطِلَ بَاطِلًا، وَارْزُقْنَا اجْتنِاَبَهُ، وَلَا تَجْعَلْهُ مُلْتَبِسًا عَلَيْنَا فَنَضِلَّ، وَاجْعَلْنَا لِلْمُتَّقِينَ إِمَامًا
Maksudnya:
“Ya Allah, tunjukkanlah kepada kami kebenaran itu sebagai kebenaran, dan rezekikanlah kepada kami untuk mengikutinya. Dan tunjukkanlah kepada kami kebatilan itu sebagai kebatilan dan rezekikanlah kepada kami untuk menjauhinya, dan jangan jadikannya terkeliru atas kami sehingga kami sesat. Dan jadikanlah kami sebagai pemimpin bagi orang yang bertaqwa.”
 (Lihat
 Tafsir Ibn Kathir
, 3/75)
Bertarikh: 28 Jun 2023 bersamaan 9 Zulhijjah 1444 H


#2046: Menggerakkan Jari Telunjuk Ketika Tahiyyat

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t Dato’ Seri. Apa hukum menggerak-gerakkan jari ketika tahiyyat, sama ada awal atau akhir?

Jawapan:
Waalaikumussalam w.b.t
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, ahli keluarga Baginda SAW, sahabat Baginda SAW serta orang-orang yang mengikuti jejak langkah Baginda SAW.
Alhamdulillah, tahniah atas soalan kerana ingin mengetahui berkenaan dengan hukum-hakam berkaitan solat. Diriwayatkan daripada Malik bin al-Huwairith RA bahawa Nabi SAW bersabda:
وَصَلُّوا كَمَا رَأَيْتُمُونِي أُصَلِّي
Maksudnya
: “Dan solatlah kamu sepertimana kamu melihat aku solat”.
Riwayat al-Bukhari (6008) dan Muslim (674)
Dalam menjawab persoalan di atas, mengikut riwayat Ibnu Zubair katanya:
أَنَّ رَسُولَ اللَّهِ صلى الله عليه وسلم كَانَ إِذَا قَعَدَ فِي التَّشَهُّدِ وَضَعَ كَفَّهُ الْيُسْرَى عَلَى فَخِذِهِ الْيُسْرَى وَأَشَارَ بِالسَّبَّابَةِ لاَ يُجَاوِزُ بَصَرُهُ إِشَارَتَهُ
Maksudnya:
“Sesungguhnya Rasulullah SAW apabila Baginda duduk tasyahhud, Baginda meletakkan telapak tangan kirinya di atas peha kiri, dan Baginda mengisyaratkan dengan telunjuknya (tangan kanan), dan pandangannya tidak melebihi jari tekunjuk tersebut. ”
Riwayat al-Nasa’ie (1275)
Selain itu, mengangkat jari telunjuk ketika duduk tasyahhud thabit melalui pelbagai hadith, antaranya ialah melalui Abdullah bin Umar R.Anhuma yang meriwayatkan tatacara Rasulullah SAW solat sewaktu keadaan tasyahhud:
كَانَ رَسُولُ اللَّهِ صلى الله عليه وسلم إِذَا قَعَدَ يَدْعُو وَضَعَ يَدَهُ الْيُمْنَى عَلَى فَخِذِهِ الْيُمْنَى وَيَدَهُ الْيُسْرَى عَلَى فَخِذِهِ الْيُسْرَى وَأَشَارَ بِإِصْبَعِهِ السَّبَّابَةِ وَوَضَعَ إِبْهَامَهُ عَلَى إِصْبَعِهِ الْوُسْطَى وَيُلْقِمُ كَفَّهُ الْيُسْرَى رُكْبَتَهُ
Maksudnya: “
Rasulullah SAW apabila duduk untuk tasyahhud, Baginda meletakkan tapak tangan kanan di atas peha kanan dan tapak tangan kiri di atas peha kiri, sambil mengangkat jari telunjuk dalam keadaan ibu jari diletakkan di atas jari tengah, manakala tapak tangan kiri Baginda pula menutup bahagian lutut.”
Riwayat Muslim (579)
Imam al-Nawawi berkata: Hadith-hadith ini menjadi dalil akan sunnahnya hukum mengisyaratkan dengan jari telunjuk ketika tasyahhud, dan menurut mazhab Syaf’ie, ia hendaklah diangkat ketika mengucapkan melafazkan إلا الله sewaktu tasyahhud. (Lihat
Syarh al-Nawawi ‘ala Muslim,
 5/81)
Ibn Hajar al-Haitami pula memperincikan lagi, dengan menyatakan bahawa jari telunjuk hendaklah diangkat ketika huruf ‘hamzah’ pada kalimah إلا.  Selain itu, beliau dan Imam Khatib al-Syarbini turut menambah bahawa sewaktu jari telunjuk itu diangkat, hendaklah ia dibengkokkan sedikit dan tidak diluruskan sepenuhnya, serta disunatkan juga jari tersebut ditunjuk ke arah kiblat beserta niat untuk mentauhidkan Allah dan mengikhlaskan diri kepada-Nya. (Lihat
Tuhfah al-Muhtaj
 2/79-80;
Mughni al-Muhtaj
1/378)
Berdasarkan nas di atas, jumhur ulama Syafi’i berpendapat bahawa makruh menggerak-gerakkan telunjuk waktu tasyahhud, tetapi dalam mazhab Maliki dan Hanbali adalah boleh untuk digerak-gerakkan.
Dalam mazhab al-Syafi’i, sunat mengangkat jari telunjuk ketika mengucap ‘
illallah’
 di mana sekadar mengangkat tanpa menggerakkan sehingga berdiri untuk tahiyyat awal dan sehingga mengucapkan salam dalam tahiyyat akhir.
Kami berpendapat isu seperti ini adalah masalah
khilafiyyah
antara mazhab. Justeru, hendaklah kita berlapang dada apabila seseorang mengikut mazhab yang lain daripada mazhab kita.
Kami akhiri dengan doa:
رَبِّ اجْعَلْنِي مُقِيمَ الصَّلَاةِ وَمِن ذُرِّيَّتِي ۚ رَبَّنَا وَتَقَبَّلْ دُعَاءِ
Maksudnya
:
 “Wahai Tuhanku! Jadikanlah daku orang yang mendirikan sembahyang dan demikianlah juga zuriat keturunanku. Wahai Tuhan kami, perkenankanlah doa permohonanku.”
(Surah Ibrahim: 40)
Bertarikh: 28 Jun 2023 bersamaan 9 Zulhijjah 1444 H


#2047: Tafsir Ayat 58, Surah Yunus

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t Dato’ Seri. Boleh terangkan kepada kami adakah Rasulullah SAW itu sebagai rahmah berdasarkan kepada ayat 58 surah Yunus.
Jawapan:
Waalaikumussalam w.b.t
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, ahli keluarga Baginda SAW, sahabat Baginda SAW serta orang-orang yang mengikuti jejak langkah Baginda SAW.
Firman Allah SWT:
قُلْ بِفَضْلِ اللَّهِ وَبِرَحْمَتِهِ فَبِذَٰلِكَ فَلْيَفْرَحُوا هُوَ خَيْرٌ مِّمَّا يَجْمَعُونَ
Maksudnya:
“Katakanlah (wahai Muhammad) “kedatangan Al-Quran itu adalah semata-mata dengan limpah kurnia Allah dan kasih sayangNya, maka dengan isi kandungan Al-Quran itulah hendaknya mereka bersukacita (bukan dengan yang lainnya), kerana ia lebih baik daripada apa yang mereka himpunkan dari segala benda dan perkara yang tidak kekal).”
(Surah Yunus: 58)
Imam al-Suyuti menuqilkan daripada Ibn ‘Abbas, katanya bahawa
Fadhlullah
 (فَضْلُ اللهِ) atau kurniaan-Nya bermaksud ilmu, dan rahmat (الرَحْمَةُ) bermaksud Muhammad SAW. Firman Allah SWT:
وَمَا أَرْسَلْنَاكَ إِلَّا رَحْمَةً لِلْعَالَمِينَ
Maksudnya: “
Dan tiadalah Kami mengutuskan engkau (wahai Muhammad), melainkan untuk menjadi rahmat bagi sekalian alam.
”
(Surah al-Anbiya’: 107)
Ibnu Kathir berkata, “Dengan ini telah datang kepada mereka daripada Allah SWT dari petunjuk hidayah-Nya dan agama yang sebenar. Maka, hendaklah mereka bergembira, kerana inilah yang sepatutnya mereka gembira berbanding dengan dapatan harta dunia yang bersifat binasa dan hilang.” (Lihat
Tafsir Ibnu Kathir
, 4/275)
Syeikh al-Sa’di berkata: “Kalimah
Fadhlullah
 atau kurniaan-Nya merupakan Al-Quran, yang merupakan nikmat dan anugerah terbesar, dan dengan keutamaan Allah yang diberikan-Nya kepada hamba-hamba-Nya, dan dengan kalimah “ وَبِرَحْمَتِهِ” iaitu rahmat-Nya bermaksud agama dan iman, serta ibadah kepada Allah, cinta-Nya, dan pengetahuan tentang-Nya.” (Lihat
Taisir al-Karim al-Rahman,
 hlm. 336)
Imam al-Suyuti berkata, mengikut pandangan Ibnu Abbas
 ‘rahmat’
dengan maksud Nabi Muhammad SAW. Hujah ini tidaklah asing kerana firman Allah kepada Rasul-Nya SAW.
Semoga Allah SWT menjadikan kita di kalangan umat Nabi Muhammad SAW yang cintakan kepada nabi-Nya dan mengikut sunnahnya.
Bertarikh: 28 Jun 2023 bersamaan 9 Zulhijjah 1444 H